Energyobserver - BRNABIĆ ZA EURAKTIV: IZBORI POKAZALI DA JE SNS STEKLA POVERENJE NARODA\nBRNABIĆ ZA EURAKTIV: IZBORI POKAZALI DA JE SNS STEKLA POVERENJE NARODA\nPremijerka Srbije Ana Brnabić ocenila je da su prošlomesečni parlamentarni i lokalni izbori pokazali da je Srpska napredna stranka stekla poverenje naroda koji razume da je to jedina partija sa "vizijom, organizacijom i vođstvom koja može da drži Srbiju na putu prosperiteta".\n"Sa preko 60% glasova, ti istorijski izbori dokazali su da smo stekli poverenje naroda. Pobedili smo na mestima gde ranije nismo uspeli i postigli rezultate koje druge vođe nisu videle u ovoj zemlji", napisala je Brnabić u autorskom tekstu za portal EURACTIV.com.\nOna je ukazala da je oko polovine stanovništva izašlo na izbore, što je slično procentu koji je izašao na nedavne evropske izbore, i izuzetno imajući u vidu "takozvani bojkot i neizvesnosti oko pandemije".\nBrnabić je podsetila da je godinama Srbija kaskala iza drugih, bila korak do bankrota u aprilu 2012, sa stopom nezaposlenosti od 25,5%o, a 51,5% među mladima, i da je danas realnost mnogo drugačija. Navela je da oživljavanje zemlje nije bilo lako i da je morao da se promeni način mišljenja i usmeri na dugoročni prosperitet a ne kratkoročnu dobit.\nPristup perdsednika Srbije Aleksandra Vučića kada je došao na vlast 2014, napisala je, bio je da se srpskom narodu obraća pošteno i otvoreno umesto da se koriste laži i brane neefikasne politike, i da su te suštinske vrednosti ostale od tada.\nGrađani su iz prve ruke iskusili ovu transformaciju i sada imaju poverenje da veruju u bolje sutra i na izborima koji su se ređali od 2014. godine predsednik Vučić i SNS dobijaju sve više glasova, ocenila je Brnabić.\nOna je napisala da su rezultati izbora pokazali da je odluka nekih opozicionih partija da bojkotuju izbore u nadi da će time potkopati legitimitet SNS pokazala pogrešnom i nepopularnom, što pokazuju rezultati za SNS bez presedana.\n"Izostanak nekih pro-EU partija sa izbora je za žaljenje ali realnost je da su odbile čak i da učestvuju u pregovorima održanim uz posredovanje Evropskog parlamenta. Umesto da izaberu da sarađuju sa srpskim narodom one su izabrale da organizuju neuspelu političku scenu", napisala je Brnabić.\nOna je takođe ukazala da su ekstremnodesničarske partije koje nisu uspele da pređu cenzus od 3% da uđu u Skupštinu, odlučile da ponovo podstiču nemire i upad u parlament. "Ja nastavljam da osuđujem ovaj tip vandalizma i nasilnog upada, posebno u vreme kada se naša zemlja suočava sa velikim skokom broja slučajeva Kovida-19. Ne obraćajući pažnju na realnost ove grupe su izazvale haos zbog političkih poena i sada izazivaju dalji rast broja pozitivnih slučajeva korona virusa i stavljaju milione života u opasnost", navela je Brnabić.\nIstakla je da će bez obzira na njihovo ponašanje SNS ostati na evropskom putu.\n"Naša posvećenost srpskom narodu nije izbledela i naši proiriteti u vođenju ove zemlje su jasni", napisala je Brnabić.\nKao prvo, kako je navela, mora da se savlada Kovid-19, dodajući da je taj virus prodrmao osnove zemlje i stavio zemlju i građane na probu. Ocenila je da se situacija sada pogoršava u celom regionu iako je na početku Srbija bila u stanju da suzbije epidemiju restriktivnim merama.\nIzrazila je žaljenje što se po pitanju zaraze Srbija približava najgorim ciframa koje je imala u aprilu i dodala da je realnost da će borba protiv virusa biti duga i pozvala na saradnju građana da bi se izbegle oštre mere uvedene na proleće.\nBrnabić je poručila da vlasti Srbije ostaju posvećene izgradnji ekonomske transformacije počete pre šest godina. "Čim smo preuzeli dužnost naš prvi proritet bio je smanjenje budžetskog deficita. Morali smo da primenimo neke nepopularne programe konsolidacije, ali oni su se isplatili", napisala je Brnabić.\nUkazala je da je Srbija sada jedna od sedam zemalja na svetu koje su u pandemiji korona virusa izdvojile više od 10% BDP da podrži privredu i da su međunarodne institucije kao što su Svetska banka i MMF izrazili poverenje u privredu Srbije kao i da međunarodni investitori sada imaju više poverenja u Srbiju.\nZahvaljujući fiskalnoj disciplini zemlja je pokazala da je čvrsta prema Kovidu-19, da može da preduzme mere da podstakne privredu, podrži radnike i kompanije i ublaži posledice krize. "Ona nam je takođe dala jaku osnovu da nastavimo sa velikim investicionim planovima uprkos nepredviđenoj krizi, nastavljamo da popravljamo našu putnu i železničku infrastrukturu, kliničke centre i opšte bolnice širom zemlje, izgrađujemo novu infrastrukturu za obrazovanje, nauku i istraživanje," napisala je Brnabić.\nNaglasila je da su posvećeni podizanju životnog standarda širom Srbije i osiguranju energične budućnosti za građane.\nNapisala je da je spisak prioriteta SNS dug i da je razumljivo da to partija ne može sama da uradi te da se predsednik Srbije Vučić sastaje sa predstavnicima svih političkih stranaka koje su ušle u parlament da vidi njihove predloge, zahteve i potrebe da utvrdi načine za zajednički rad u novoj vladi.\n"Današnji izazovi su bez presedana i naša nada je da imamo dijalog sa drugim stranama u parlamentu, a ne neprijateljske rasprave na ulicama," zaključila je Brnabić u autorskom tekstu.\n20.07.2020 · BETA


Mis Srbije i Mis Crne Gore u Kini na izboru za Mis Sveta - Pokazivač\nMis Srbije i Mis Crne Gore u Kini na izboru za Mis Sveta\nJoš 12 dana je ostalo do finalne večeri izbora za najlepšu devojku sveta u Kini. Tom prilikom mi imamo dve lepotice koje se takmiče za prestižnu titulu Mis Sveta 2015.\nMis Srbije Marija Ćetković, rodom iz Feketića student je Ekonomskog fakulteta smer agrobiznis u Novom Sadu i bivša sportistkinja koja je branila boje naše zemlje na prvenstvima u košarci. Sa Marijom su pre odlaska radili naši najbolji fotografi, stilisti i kreatori, a kako se već godinama unazad na izboru za Mis Sveta održava i takmičenje u sportu, Marija je imala čast da je savetuje i trenira naša fenomenalna zlatna atletičarka Ivana Španović.\nZa Marijin stajling i garderobu pobrinule su se Nina Rajak, Kristina Jezdić i Amina Hasanbegović čiju će kreaciju Marija nositi na finalnoj večeri.\nMarijina životna želja je da jednog dana ima svoj ranč i da se bavi uzgajanjem zdrave organske hrane, jer kako kaže to vidi kao budućnost.\nMis Crne Gore Nataša Milosavljević, živi u Herceg Novom i uspešno se bavi modelingom. Prenosi nam divne utiske iz Kine i kaže kako joj druženje sa takmičarkama najviše prija. Najveća podrška trenutno joj je Marija Ćetkovic, Mis Srbije .\nOdlazak prelepe Crnogorke podržali su Opština Herceg Novi i Turistička organizacija Herceg Novi, a za njen stajling pobrinula se dizajnerka Sanja Bobar.\nNatašu Milosavljević i Mariju Ćetković ovih dana u Kini čekaju intervjui sa žirijem, takmičenja u sportu, talentu, modelingu, ocena aktivnosti na društvenim mrežama… Verujemo da će Marija i Nataša svojim kvalitetima i lepotom ostaviti sjajan utisak. Želimo im svu sreću i navijamo za njih.\nFoto: Ištvan Čekus\nPrethodni tekstPropaganda savremenog doba: Grupne norme,rezonanca i prikrivanje\nSledeći tekstKošarka: Budućnost ne posustaje


Dioptrija kursnih razlika - Dimitrije Boarov - Peščanik - Dev\nPočetkom ove godine susrećemo se sa svojevrsnim paradoksom – da su izvoz i uvoz Srbije u prva četiri meseca ove godine, u poređenju sa istim razdobljem prošle, izraženi u evrima, povećani za 4,2, odnosno za 6,2 odsto, a da je sve to izraženo u američkim dolarima potpuno drugačije, izvoz je opao za 15,4 odsto, a uvoz za 13,8 odsto. Sve to rezultiralo je time da nam je u evrima deficit spoljnotrgovinske razmene povećan za 11,8 odsto, a u američkim dolarima on je opao za 9,2 odsto.\nDakako, ovaj paradoks dugujemo činjenici da se devizni kurs dinara uglavnom držao paralelno sa kretanjem evra, u kojem i imamo pretežne transakcije u izvozno-uvoznim plaćanjima, dok je američki dolar snažno ojačao prema evru, a još više prema dinaru.\nDa li je Narodna banka Srbije, u okviru svojih mogućnosti da interveniše na deviznom tržištu, trebalo ili mogla nešto da učini da se evroslika robne razmene sa inostranstvom ne razlikuje toliko od one u dolarskoj ilustraciji? To je suviše složeno pitanje za moju novinarsku pamet, pa mogu izneti samo svoje nesigurne “utiske”. Prvo mi se čini da se ovde svi suviše plaše da pipnu u inerciju kakvog-takvog balansa između potrebe da se, načelno, nekakvim “jeftinijim dinarom” podstaknu prihodi izvoznog dela naše privrede, a da se istovremeno ne “dotuku” ovdašnji dužnici kojima su poslovne banke kredite vezale za sudbinu evra (odnosno za odnos dinara i evra). Uzgred budi rečeno – da su ti krediti pretežno bili vezani za američki dolar, epidemija bankrotstava u poslednjih godinu i po dana počistila bi pola naše privrede, pa bi poslovne banke postale njeni zaludni vlasnici. Pred NBS se sada postavlja novo vrlo teško pitanje: šta dalje činiti ukoliko dolar nastavi da jača prema evru (čija je “štamparija” puštena u pogon radi sprečavanja deflacije)? To jest, treba li dinar “translatorno” da prati kurs evra prema dolaru? Možda se u toj dinamici otvara prostor za nekakvu podršku izvozu.\nDrugo što bih se usudio da kažem jeste to da svaka država mora u svojoj “politici deviznog kursa” – ma šta to značilo kod oficijelnog modela “plivajućeg kursa” – da vodi računa o svojim najvažnijim spoljnotrgovinskim partnerima i uzansama plaćanja pojedine robe. Na primer, nafta i gas se u svetu obračunavaju u američkim dolarima i takve, povećane, račune i Rusi ispostavljaju srpskim potrošačima pa je, na primer, uvozni gas prošle godine pet puta poskupljivao, uprkos rekordnom padu cena nafte na svetskom tržištu. Zbog svega toga manevarski prostor NBS za “ciljanje kursa” bio bi veoma mali kada bi ona i bila u boljoj mogućnosti da to čini. A naša centralna banka, kako je to već opšte poznato, zakonski nije ovlašćena da “cilja devizni kurs”, nego je samo dužna da načelno vodi računa o “stabilnosti” domaće valute, to jest ona “cilja” projektovanu inflaciju (koja je sada, sa godišnjim tempom od oko 2 odsto, prilično ispod koridora zapisanog u sporazumu sa MMF-om). Dakle, nominalno, NBS se, po teoriji tržišnog formiranja deviznog kursa, navodno drži teorije “neutralnog novca” – koliko je to uopšte moguće u ovoliko maloj i siromašnoj ekonomiji kakva je srpska – izloženoj snažnim spoljnim i unutrašnjim interesnim lobijima. Ipak, ona ne može samo da “pere ruke” od paradoksalnih promena u dioptriji kursnih razlika.\nTreba ovde ponovo spomenuti da su glavni spoljnotrgovinski partneri Srbije Italija i Nemačka. U prva četiri meseca u Italiju (najveći partner) izvezli smo robe za 728,9 miliona evra, a u Nemačku (drugi partner po važnosti) za 450,4 miliona evra. Na uvoznoj strani prva je Nemačka sa 619,7 miliona evra, a druga Italija sa 573,6 miliona evra. Ako bi neko rekao da Srbija treba najviše da “prati” ekonomsku politiku ovih zemalja, pojavilo bi se pitanje različitih pogleda Berlina i Rima na put izlaska svojih zemalja i Evrope na zelenu granu – pa bi se i “razrokost” Srbije mogla razumeti. Srećom, i ove dve države povezuje evro koga se, hteli ne hteli, moramo držati jer to je novac naših najvećih trgovinskih partnera.\nNovi magazin, 12.06.2015.


Reprezentacija Ilmijje učestvovala na 12. Memorijalnom malonogometnom turniru „Alija Izetbegović“ u Živinicama\n– Pozdravljam vas u ime Federalnog ministarstva za pitanja boraca i invalida odbrambeno-oslobodilačkog rata, u ime Vlade Federacije BiH. Imam posebnu čast da Vas pozdravim u ime predsjedavajućeg Predsjedništva Bosne i Hercegovine Bakira Izetbegovića i članova porodice Izetbegović i da se zahvalimo Savezu demobilisanih boraca Federacije BiH koji sve ove godine organizuje ovaj turnir i čuva uspomene na lik i djelo prvog predsjednika Republike Bosne i Hercegovine i vrhovnog komandanta Armije Republike Bosne i Hercegovine Aliju Izetbegovića – kazao je Bukvarević, koji je naglasio da je rahmetli Alija Izetbegović čovjek, koji je život posvetio borbi za BiH i jačanju multietničnosti.\nReprezentacija Ilmijje pod vodstvom selektora Ferika Dizdarevića je završila svoj nastup u grupnoj fazi, uz remi protiv ekipe, „Bubamara” iz Cazina i poraz od četvrtoplasirane ekipe „Dijamant“ iz Linza.\nIz Udruženja Ilmijje su još uputili i sve pohvale organizatorima, kao i OO Ilmijje Tuzla, koji su se potrudili da reprezentativce i rukovodstvo Ilmijje ugoste na najbolji način. Ovakve provjere predstavljaju sa jedne strane sjajnu priliku za selekciju i reprezentativce Ilmijje kako bi se okupili i uigrali, pogotovo u ovako jakoj konkurenciji, dok su s druge strane svi učesnici bili ponosni da mogu učestvovati u ovom obliku institucionalnog sjećanja na velikog čovjeka kakav je zasigurno bio rahmetli predsjednik Alija Izetbegović. Poslana je i poruka iz Živinica kako zaboravu nema mjesta i da rahmetli Alija Izetbegović nikada neće biti zaboravljen.


Srbija ubedljiva protiv Belgije, sa Japanom u četvrtfinalu - Vaterpolo vesti\nPočetna » Nacionalna selekcija » Srbija ubedljiva protiv Belgije, sa Japanom u četvrtfinalu\nSrbija ubedljiva protiv Belgije, sa Japanom u četvrtfinalu\nU poslednjem kolu borbe po grupama na 27. Univerzijadi u ruskom Kazanju, vaterpolisti Srbije ostvarili su ubedljivu pobedu protiv selekcije Belgije 22:2 ( 6:0, 5:1, 4:0, 7:0). Srpski tim je zauzeo drugo mesto u Grupi B sa 8 bodova koliko ima i prvoplasirana Italija, koja je bila bolja u međusobnom duelu. U četvrtfinalu u subotu Srbija će igrati protiv Japana koji je bio treću u Grupi A. Veliko iznenađenje poslednjeg dana turnira priredio je Brazil, koji je bio bolji od Crne Gore 8:7 i tako izborio plasman u osam najboljih dok Crnogorci završavaju takmičenje.\nPoslednji meč u grupi bio je lakši trening za tim Uroša Stevanovića, pošto Belgija nije rival koji bi mogao ozbiljnije da se suprotstavi srpskim studentima. Od starta meča ubojit napad Srbije bio je nezaustavljiv za Belgijance, koji su ipak sa dva gola u mreži Marka Draksimovića uspeli da se izbore za častan poraz.\nGolman Srbije imao je čak 18 uspešnih intervencija, a u napadu su se istakli Ivan Rackov sa 6 golova i Boris Vapenski sa 5, a skoro svi igrači Srbije upislai su se u strelce. Naredni izazov je u subotu u četvrtini finala kada će rival biti Japan, koji je završio kao treći tim u Grupi A uz tesan poraz od Rusije i Mađarske i ubedljive pobede nad Australijom, Kanadom i Gruzijom.\nNajveće iznenađenje odigralo se u poslednjem meču Grupe B gde je Brazil u direktnom duelu izbacio Crnu Goru iz daljeg takmičenja.\nParovi četvrtfinala su : Italija – Australija, Mađarska – SAD, Srbija – Japan i Rusija – Brazil. U slučaju plasmana u polufinale srpski vaterpolisti igrli bi za finale sa domaćim timom Rusije, koji su pobedili upravo u finalu poslednjih Univerzitetskih igara u Šenženu 2011. godine.\nSrbija – Belgija 22:2 (6:0, 5:1, 4:1, 7:0)\nSRBIJA: Živojinović, Rašović, Popović, Marković 2, Miličić 2, Rackov 6, Milićević 2, Dedović 1, Asanović 1, Vapenski 5, Stojčić 2, Vuksanović 3, Draksimović.\nBELGIJA: Van Dorn, Hirman, Publi, Vervort, Kuls, Herman, Polemans, De Baker, Veršuren 2, Marene, Gofin, Parmentije.\nBela kapica Srbije sa brojem 3,000.00 RSD 2,700.00 RSD\nSerbia - Official za decu 2,900.00 RSD 2,490.00 RSD\nMađarska 2 2 0 0 +18 4\nGruzija 2 1 0 1 +3 2\nCrna Gora 2 1 0 1 -3 2\nBrazil 2 0 0 2 -18 0\nGrčka 2 1 1 0 +11 3\nHrvatska 2 1 1 0 +4 3\nJapan 2 1 0 1 -10 2\nNemačka 2 0 0 2 -5 0\nŠpanija 2 2 0 0 +43 4\nItalija 1 1 0 0 +18 2\nKanada 1 0 0 1 -17 0\nJužna Afrika 2 0 0 2 -44 0\nSrbija 2 2 0 0 +5 4\nSAD 2 1 0 1 -5 2\nAustralija 2 1 0 1 +9 2\nKazahstan 2 0 0 2 -19 0\nCrnogorci jedva protiv Gruzije, ubedljive pobede favorita, otkazan duel Italije i Kanade\nSrbija uz lošu igru pobedila Australiju i plasirala se u četvrtfinale Svetskog prvenstva\nSrbija protiv Australije overava plasman u četvrtfinale SP (18:00, RTS2)\nStevanović odredio sastav za Mediteranske igre\nNovi Beograd predstavio Gocića, Soro potvrdio četiri velika pojačanja


Delegacija Gospodarske komore BiH u poseti RPK - YU ECO RTV\nNaslovna / Društvo / Delegacija Gospodarske komore BiH u poseti RPK\nDelegacija Gospodarske komore BiH u poseti RPK\nMiljana Crnogorac 18 маја, 2018\tDruštvo Napiši komentar 70 Pregledi\nDelegacija Gospodarske komore Federacije BIH juče je posetila Suboticu i tom prilikom održan je sastanak između predstavnika komore BIH i predstavnika RPK. Na sastanku su razgovarali o mogućnostima unapređenja privredne saradnje između BIH i našeg regiona.\nIz RPK poručuju da od 108 zemalja sa kojima naš region sarađuje u oblasti privrede, BiH zauzima 5. mesto. U prethodnoj godini naš region je ostvario izvoz u vrednosti od oko 56 miliona dolara ka BiH i oko 4,5 miliona uvoza.\nVelika tržišta nas mogu prepoznati jedino ako radimo u interakciji, poručio je, prilikom jučerašnje posete Subotici, predsednik Gospodarske komore Federacije BiH Marko Šantić. On je dodao da je saradnja moguća u oblasti turizma, poljoprivrede, te metalskog sektora i drvne industrije.\nNa proteklom Mostarskom sajmu, zemlja partner je bila Srbija, a na Novosadskom sajmu učestvuje 12 kompanija iz BiH, podsećaju iz RPK, te navode da se nadaju da će u skorijoj budućnosti privrednici iz BiH učestvovati i na Privrednom sajmu u Subotici. Prilikom jučerašnje posete gosti iz BiH su obišli i nekoliko lokalnih preduzeća.\nPrethodna Igrači TSC iz Bačke Topole na svom terenu igraju protiv sastava Slobode iz Užica\nSledeća Održan kulturno-umetnički program povodom Spasovdanskih svečanosti\nIako je zakonski zamena letnjih guma zimskim obavezna od 1.novembra ukoliko na kolovozu postoji sneg, …


Srpska ispunjava obaveze u oblasti evropskih integracija\nPredsjednik Vlade Republike Srpske Radovan Višković istakao je danas u Banjaluci da je Srpska opredijeljena za evropski put i među prvima u BiH ispunjava obaveze u oblasti evropskih integracija.\nVišković je na sastanku sa novoimenovanim šefom Delegacije EU u BiH Јohanom Zatlerom ponovio da su institucije Srpske pokazale jasnu opredijeljenost, te aktivno doprinose procesu evropskih integracija, uz puno uvažavanje ustavnog uređenja i nadležnosti, saopšteno je iz Biroa Vlade Srpske za odnose sa javnošću.\nOn je Zatlera upoznao o tome da je Vlada Republike Srpske danas usvojila dokument Zajedničke socio-ekonomske reforme za period 2019-2022, koji prati reformske procese koje Vlada već sprovodi, te da je realizacija velikog broja mjera već u toku.\nNa sastanku, tokom kojeg su razmijenjena mišljenja o političkim i ekonomskim temama u Republici Srpskoj i BiH, izraženo je očekivanje da će ubrzo biti izbarana Vlada Federacije BiH i uspostavljen novi saziv Savjeta ministara, radi nastavka reforme i projekata s ciljem stvaranja boljih uslova za poslovanje privrednih subjekata i unapređenja standarda građana.\nRadovan Višković Јohan Zatler\nBanjalučanin iz ćelije stiže da odgovara za ubistvo\nDodik: Zadovoljstvo zbog srećnog povratka građana Srpska i Srbije\n6938 glasova 62%\n4215 glasova 38%


SUNCE ZA STO MALIŠANA - Glas Podrinja\nOTVOREN NOVI VRTIĆ U ŠAPCU\nSUNCE ZA STO MALIŠANA\nProšlog ponedeljka, zahvaljujući donaciji Evropske unije od 100.000 evra, Šabac postao bogatiji za još jedan vrtić\nZahvaljujući zajedničkom projektu Ministarstva prosvete i nauke i Evropske unije: Unapređenje predškolskog vaspitanja i obrazovanja u Srbiji (IMPRES), u Šapcu je prošlog ponedeljka, u okviru PU Naše dete otvoreno novo obdanište Sunce. Reč je o montažnom objektu za čije je postavljanje i opremanje utrošeno 100.000 evra obezbeđenih donacijom Evropske unije, dok je Grad opredelio parcelu i njeno komunalno opremanje.\nNa svečanoj ceremoniji otvaranja govorili su zamenik šefa Delegacije Evropske unije u republici Srbiji Adriano Martins, državni sekretar Ministarstva prosvete, nauke i tehnološkog razvoja Muhedin Fijuljanin, gradonačelnik Šapca Miloš Milošević i direktorka Predškolske ustanove Naše dete Marica Vuletić.\n-Zadovoljan sam kvalitetom ovog objekta. Od izuzetnog je značaja da deci u ovom uzrastu bude na raspolaganju prostor ovakvog tipa. Ovo je samo jedna od donacija koju je Evropska unija obezbedila za pomoć radu obdaništa u Srbiji. Nekada su bili u pitanju objekti poput ovoga, a nekada smo pomagali, u zavisnosti od potreba, ulažući u vozni park, unutrašnju dekoraciju- istakao je Adriano Martins i posebno napomenuo da je ulaganje u predškolsko obrazovanje jedan od prioriteta Evropske unije, jer samo tako se dobijaju dobri uslovi za odrastanje dece, a majkama se ostavlja vremena da se više i bolje angažuju u privređivanju.


Centralni registar hartija od vrijednosti a.d. Banja Luka - Izvještaj za skupštinu akcionara\nIzvještaj za skupštinu akcionara na osnovu kojeg se ostvaruje pravo glasa na skupštini akcionara je izvještaj iz registra hartija od vrijednosti, odnosno baze podataka koje vodi Centralni registar, koji se izdaje sa stanjem na dan utvrđen u skladu sa Zakonom o privrednim društvima.\nIzvještaj za skupštinu akcionara može se izdati na zahtjev:\n- akcionara po čijem je zahtjevu sud naložio održavanje skupštine akcionara,\n- privremenog zastupnika kojeg je sud ovlastio da sazove skupštinu akcionara.\nZahtjev se podnosi u pisanom obliku, najkasnije pet radnih dana prije održavanja skupštine akcionara, i dostavlja se na protokol Centralnog registra ili putem pošte, te faksom ako zahtjev podnosi emitent.\nU zahtjevu se obavezno navodi:\n- vrsta izvještaja,\n- datum na koji se traži stanje (datum presjeka),\n- oblik i format izvještaja,\n- adresa na koju se dostavlja izvještaj,\n- ime i prezime lica koje je ovlašćeno za preuzimanje, odnosno prijem izvještaja, ako se ne traži dostavljanje poštom,\n- ime, prezime i potpis podnosioca zahtjeva - fizičkog lica, odnosno naziv i sjedište i potpis ovlašćenog lica i pečat ako je podnosilac zahtjeva pravno lice.\n- ovjerena kopija identifikacionog dokumenta, ako je podnosilac zahtjeva fizičko lice i ako se zahtjev podnosi poštom ili nalog predaje treće lice,\n- odluka nadležnog organa ili suda o sazivanju skupštine,\n- dokaz o uplati naknade Centralnom registru, osim za godišnju skupštinu emitenta koji nema neizmirenih obaveza prema Centralnom registru po osnovu godišnje naknade.


Premijerka u Boru: NAJVAŽNIJE JE DA BOR I SRBIJA DOBIJAJU JOŠ JEDAN IZUZETNO VREDAN RUDNIK BAKRA I ZLATA – SOLARIS MEDIA\n04/06/2018 04/06/2018 solarismedia\nBor, S.M. – Kompanija Rakita Eksplorejšn (Rakita Exploration), koja posluje u Srbiji kao zavisno društvo kanadske kompanije Nevsun Risoursiz (Nevsun Resources), započela je danas radove na niskopu novog rudnika bakra i zlata Čukari Peki u blizini Bora. Ulaganja do 2022. godine i konačnog otvaranja novog rudnika bakra i zlata, „jednog od najboljih u svetu“, iznosiće 590 miliona dolara, a ukupna investicija stajaće blizu 1,5 milijardi dolara. Ovo je saopšteno na današnjoj svečanosti kojoj su prisustvovali najviši državni funkcioneri, predstavnici Ambasade Kanade u Beogradu, kompanije Nevsun Risoursiz, poslovni prijatelji i saradnici firme Rakita.\n-Nevsun će ovde zaposliti više od 1 000 radnika, već su uložena značajna sredstva, planovi su zaista ambiciozni u svakom pogledu, od najsavremenije proizvodnje do zaštite životne sredine i društvene odgovornosti. Sve to je dobro za Bor i Srbiju. I zato hvala Kanađanima što veruju u Srbiju i što izdvajaju toliku investiciju – rekla je predsednica Vlade Srbije Ana Brnabić koja je kasnije, na konferenciji za medije, naglasila da je najvažnije da Bor i Srbija, pored RTB-a, dobiju još jedan veliki rudnik bakra i zlata koji će značajno puniti državnu kasu.\n– Za RTB ovog meseca, kako smo i najavili, raspisujemo tender za strateškog partnera. Očekujemo jaku konkurenciju i konačno rešenje tog pitanja koje će omogućiti i opstanak svih 5 000 radnika u novoj kompaniji. Srbija će samo ove godine na 127 istražnih polja uložiti 60 miliona evra, podsetio je ministar rudarstva i energetike, Aleksandar Antić.\nAmbasadorka Kanade u Srbiji, Kati Čaba rekla je da rudarstvo u Srbiji ima ogroman potencijal. Kanada je ponosna na Nevsun i sve što je do sada urađeno na lokaciji Čukari Peki. Država Kanada brine o tome kako njene kompanije u svetu posluju i koliko poštuju zakone i ljudska prava zaposlenih. Tako će biti i u Srbiji. Jer, Srbija obezbeđuje odlične uslove za strane investitore i mi to poštujemo.\nDirektor Nevsuna, Piter Kukielski posebno je naglasio značaj početka radova na otvaranju novog rudnika u Srbiji koji je i budućnost kompanije Nevsun. Ovde je u Boru jedan od „najboljih projekata za proizvodnju bakra i zlata“ i mi ćemo, zajedno sa dosadašnjim ulganjima, ukupno investirati 1.5 milijardi dolara. Angažovaćemo i srpske firme u izgradnji rudnika, čuvaćemo izvanrednu saradnju sa lokalnom samoupravom i predsednikom opštine Aleksandrom Milikićem. Zajedno, poštujući srpske i međunarodne zakone i najviše standarde poslovanja, uspećemo u ostvarivanju ovog, obostrano izuzetno važnog projekta.\nPremijerka Brnabić je odgovarajući na novinarska pitanja kazala – da će sa malinarima o svemu razgovarati kad oni prestanu sa protestima. Jer, nemoguće je, naglasila je, bežati od tržišne cene bilo kog proizvoda, a svaki ustupak bilo kome zaista nije dobro rešenje.\n-Neće biti problema ni sa gradnjom borskog ekološkog kolektora. Novac je obezbeđen, ali to je posao za ovu i naredne godine, tako da će se najpre uraditi projektna dokumentacija do kraja 2018. Ostaje da iduće godine planiramo novac za tu investiciju – istakla je Brnabićka.\nPremijerka Srbije: VLADA ĆE POSVETITI VEĆU PAŽNJU RAZVOJU BORA I ZAJEČARA\n← Sramota naša: KUĆA MARINKA STANOJEVIĆA, ZNAMENITOG TIMOČANINA IZ JAKOVCA, DANAS JE RUINA U KOROVU I ŠIPRAŽJU\nFilmski festival ,,Slobodna Zona“ i u Boru. Ulaz slobodan! →


"Sve spremno za drugu dionicu autoputa Prnjavor-Banjaluka" | Glas Banja Luke - Nezavisni online magazin\n“Sve spremno za drugu dionicu autoputa Prnjavor-Banjaluka”\nBANJALUKA, 24. decembra – Ministar saobraćaja i veza Republike Srpske Nedeljko Čubrilović najavljuje da je sve spremno za početak gradnje druge dionice autoputa od Prnjavora do Banjaluke.\nOčekuje da će potpisivanje ugovora sa najpovoljnijim ponuđačima na tenderu, “Integral inženjeringom” i skopskim “Granitom”, biti okončano u toku narednih 30 dana.\nČubrilović u intervjuu Srni navodi da je rok za dostavljanje finansijske ponude konzorcijuma “Buig” i “Štrabag” za izgradnju dionice koridora “Pet ce” kroz Republiku Srpsku pomjeren za 14. mart. On vjeruje da će ove kompanije uz dodatne napore dati ponudu o kojoj ima smisla pregovarati.\n“U proteklom periodu postignut je dogovor o mnogim elementima ponude, ali imamo razmimoilaženja u vezi sa samom projektom zbog visokih nasipa i hidroelektrana koje tek treba da budu sagrađene na tom području, kao i zbog koncesija privatnom partneru koji treba da gradi te elektrane. Ukoliko dobijemo izrazito visoku ponudu, pretpostavka je da Srpska to neće moći da finansijski podrži i zbog toga je rok pomjeren do polovine marta”, pojašnjava Čubrilović.\nOn je za narednu godinu najavio i početak izgradnje mosta na Drini u Bratuncu, u skladu sa protokolom potpisanim s Vladom Srbije.\nKada je riječ o izgradnji mosta na Savi kod Gradiške, ministar ističe da su sve pretpostavke koje su se ticale Republike Srpske i BiH za raspisivanje tendera – ispunjene, ali da, s obzirom na to da je hrvatska strana uvijek pronalazila način da ne uđe u taj projekat, ne može dati odgovor da li će se to desiti polovinom naredne godine.\n“To je bila politička odluka – nekad su nas ubjeđivali da čekaju da prođu jedni, pa drugi izbori… Mi smo išli i na to da uđemo u izgradnju bez njihovih sredstava, pa da ih refundiraju kad se stvore uslovi, ali hrvatska strana nije prihvatila nijednu od ponuđenih varijanti. Posljednje saznanje je da očekuju besplatna sredstva od EU, a s obzirom da su ona ušla u neke budžete za period od 2014. do 2020. godine, nadam se da će to biti u narednoj godini”, navodi Čubrilović.\nOn napominje da je 2013. godinu obilježio završetak velikih infrastrukturnih projekata u Srpskoj, među kojima su prevoj “Čemerno” i tunel “Stambulčić”, ali i početak novih – gradnje autoputa Banjaluka-Doboj, te uspostavljanje aviosaobraćaja s Beogradom na ekonomskim osnovama.\nOdrživost avio-linije Banjaluka-Beograd neće biti upitna. Ministar napominje da je “Er Srbija” spremna da tu liniju u početku finansira, svjesna činjenice da će to u prvo vrijeme biti sigurno s gubicima. Raduju posljednje ocjene da linije Banjaluka i Prag imaju najveću potražnju.\n“Otvorene su linije za još neke destinacije u regionu, kao što su Ljubljana, Sofija i Budimpešta i, ako u poređenju sa navedenim gradovima Banjaluka i Prag već sada imaju svoje prednosti, može se očekivati da ta linija bude i ekonomski opravdana. Već imamo slučajeve da ljudi iz Pariza čekiraju karte za Banjaluku. Kada marketing odradi svoj dio posla, mislim da održivost te linije neće biti upitna”, rekao je Čubrilović.\nOn napominje da je delegacija Ujedinjenih Arapskih Emirata tokom nedavne posjete Banjaluci pokazala interes za dogradnju banjalučkog aerodroma i njegovo osposobljavanje za kargo-letove, kao i za stanje infrastrukture željezničkog saobraćaja.\n“Ti sastanci su bili u domenu početnih razgovora i oni su tražili još neke dodatne informacije od Ministarstva u pisanom obliku. Oni pregovaraju i sa drugim aerodromima u BiH, prije svega sa Mostarom i Tuzlom, a za koju će se varijantu odlučiti predstavljaće čisto njihovu ocjenu”, rekao je Čubrilović.\nKomentarišući stanje u “Željeznicama Republike Srpske”, Čubrilović ocjenjuje da, izuzimajući kraće nesuglasice sa “Željeznicama Federacije BiH”, one trenutno ostvaruju pozitivne pomake u prevozu tereta i povećan ukupni prihod, koji nisu dovoljni, ali predstavljaju dobar pokazatelj.\n“Teško je reći da li je riječ o trendu stabilizacije u ovom preduzeću, jer to prije svega zavisi od privrede i razvoja teretnog saobraćaja. Iza kreditnih linija mora da stane država koja će osposobiti našeg operatera i našu infrastrukturu. Sigurno da u kratkom periodu ne treba očekivati nikakva spektakularna rješenja i stabilnost, ali mjereći sa drugim željeznicama u okruženju, pa i prema ocjeni regulatora za željeznički saobraćaj, naše željeznice su jedne od najboljih”, rekao je Čubrilović.\nMinistar je ukazao na dobru saradnju sa Ministarstvom unutrašnjih poslova i Agencijom za bezbjednost saobraćaja Republike Srpske, koja se ogleda u aktivnostima Savjeta za bezbjednost sobraćaja.\nOn je za narednu godinu najavio i izmjene i dopune Zakona o osnovama bezbjednosti saobraćaja na putevima Republike Srpske, koje će predvidjeti pooštrene kazne za prekoračenje brzine, alkohol i definisati ponašanje mladih vozača.\n“Biće finansiran održiv sistem za bezbjednost saobraćaja, provjere dionica puteva sa najvećim brojem nezgoda i kontrole tehničkih pregleda posredstvom stručnih institucija. Moramo da radimo i sveobuhvatne medijske kampanje kada je riječ o brzini, konzumiranju alkohola, vezivanju pojaseva, pješacima i, prije svega, djeci”, rekao je Čubrilović u intervjuu Srni.\nPrethodni članakPraznično radno vrijeme ugostiteljskih objekata\nNaredni članakMontirani glavni nosači mosta u Karanovcu


RAD OD KUĆE OBAVEZAN OD UTORKA Na koga se sve odnosi i kako će se sprovoditi - Srpskainfo\nRAD OD KUĆE OBAVEZAN OD UTORKA Na koga se sve odnosi i kako će se sprovoditi\nOmogućavanje rada od kuće svim zaposlenima kod kojih to radni proces dopušta - tako glasi jedna od sedam novih mjera Vlade Srbije koje stupaju na snagu od utorka.\nIako se tokom prethodnih udara korone nije toliko isticala u prvi plan, te su firme u skladu sa mogućnostima i izborom slale radnike na rad od kuće, sada je ova mjera izbila u sam vrh preventive i postala obaveza.\n– Omogućavanje rada od kuće svim zaposlenima kod kojih to radni proces dopušta – precizno glasi ova mjera, koja bi od utorka trebalo da počne da se primjenjuje.\nMinistar zdravlja Zlatibor Lončar, rekao je danas, komentarišući nove mjere da su dva razloga u ovom slučaju presudna.\n– Među mjerama je da se omogući rad od kuće i to iz dva razloga da ljudi ne prave kontakte i da rasterete gradski prevoz – rekao je on.\nDa je ova mjera već neko vrijeme bila u planu naglasio je ranije i dr Branislav Tiodorović govoreći o epidemiološkoj situaciji na jugu Srbije.\n– Nije isključeno da se preporuči da svako ko može radi od kuće, i da se djeca ne vode u vrtić, već da idu samo sa potvrdom roditelja da moraju da rade – istakao je nedavno dr Tiodorović.\nOva preporuka se najprije i obistinila u Nišu, a primjenjivana je zatim i u Temerinu i Vrbasu. Novim mjerama vlade, koje se primjenjuju od utorka, sada je ta preporuka označena kao mjera, te su nadređeni u obavezi da omoguće zaposlenima, kod kojih to radni proces dopušta, da rade od kuće.\nŠta donosi ova mjera?\nRad od kuće najprije znači drastično smanjenje upotrebe javnog prevoza, samim tim se smanjuje i vjerovatnoća prenosa virusa jer je gradski prevoz označen kao jedno od glavnih mjesta zaražavanja. Pored toga, kada radite od kuće nemate kontakte sa drugim kolegama, te se i time virusu dosta “staje na put”.\nPored toga, roditelji djece koja idu u vrtić primjenom ove mjere to više ne moraju da čine. Ukoliko radite na daljinu, imate mogućnost da i djeca provedu dan kod kuće, te se i time dosta smanjuje vjerovatnoća transmisije virusa, kako među djecom tako i kod roditelja.\nPodsjetimo, proteklih dana se proširila društvenim mrežama i na pojedinim portalima proširila vijest da će u naredna dva mjeseca roditelji koji imaju djecu u vrtićima morati da dostavljaju pismene potvrde da su obavezni da budu fizički prisutni na poslu kako bi njihovi mališani bili primljeni u predškolske ustanove.\nMeđutim, kako je Blic ranije pisao, nikakva slična odluka nije donesena, a eventualne takve preporuke zavise od lokalnih samouprava u čijoj su nadležnosti predškolske ustanove.\nTokom prvog udara korone mnoga preduzeća, koja su bila u mogućnosti, poslala su svoje zaposlene na rad od kuće. I nije tajna da većina firmi, već imaju svojevrsne “vanredne planove” poslovanja ako u jednom trenutku dođe do “eksplozije” zaraženih.\nKako je sada taj trenutak, nažalost došao, a preporuka postala mjera, pitanje je koliko je u pojedinim djelatnostima ona izvodljiva.\nTo se najprije odnosi na državne organe, poslove koje imaju svakodnevne kontakte sa strankama gdje je gotovo nemoguće omogućiti rad od kuće.\nIpak, kako je navedeno da se mjera odnosi na omogućavanje rada od kuće svim zaposlenima kod kojih to radni proces dopušta, određeni zaposleni moraće i dalje, uprkos ovoj mjeri da svakodnevno odlaze na posao.\nDruštvo Korona virusMjerePosaorad od kućeSrbijaVlada\n"Borba protiv korone DALEKO OD ZAVRŠENE" Radojičić tvrdi da se neće žuriti sa popuštanjem mjera\nSTROGE MJERE U SRBIJI Za vikend sve zatvoreno, osim prodavnica hrane i apoteka\nDoktor Tiodorović: Vaskrs bismo mogli da proslavimo "otvoreni", uz maske, ali postoji jedan VAŽAN USLOV\n"Moje lice sija, uradio sam BOTOKS" Edi Rama odgovorio na natpise medija


Vjerovali ili ne: Internet mim prodat za oko 600.000 dolara - BIGportal.ba\n3 Marta, 2021 3 Marta, 2021 0797\nNa aukciji svetski poznate kuće Christie’s dogodila se jedna od najneobičnijih prodaja u poslednje vreme – poznati internet mim Nyan Cat prodat je za 300 etera (kriptovaluta).\nNyan Cat je animacija koju je Kris Tores napravio i objavio na YouTube platformi pre 10 godina, a od tada je stekla svetsku popularnost. Sada je, specijalno za ovu aukciju, napravio “remasterovano” izdanje.\nCena kriptovaluta je prilično nestabilna, ali ukoliko vas zanima konkretno koliko je 300 etera – u današnjoj vrednosti (2. marta 2021) to je oko 415.000 dolara, a u trenutku prodaje (pre desetak dana) vrednost 300 etera bila je blizu 600.000 dolara.\nDa razjasnimo još ponešto o ovoj aukciji koju je organizovao Christie’s. U pitanju je takozvani NFT, koji omogućava kupcima da se verifikuju kao vlasnici nekih digitalnih predmeta.\nInače, na NFT-ove digitalni umetnici često gledaju kao na priliku da ovekoveče ono što su napravili, ali pitanje je kada će se opet pojaviti nešto što košta kao ova maca.


Do polufinala pobedom u repesažu - Sportski portal Srbije\nDo polufinala pobedom u repesažu\nPročitano 1973 puta\nSrpski četverac bez kormilara Nikola Cvijetić, Lazar Lazović, Marko Ristić, Zoran Rajić plasirao se u polufinale Svetskog prvenstva za juniore u Rio de Žaneiru pošto je trijumfovao u svojoj grupi repesaža. – Bitka za finale u subotu od 15,36 časova po našem vremenu\nSVETSKO PRVENSTVO ZA JUNIORE (RIO DE ŽANEIRO, BRAZIL, 5-9. AVGUST 2015)\nSrpski četverac bez kormilara Nikola Cvijetić, Lazar Lazović, Marko Ristić, Zoran Rajić plasirao se u polufinale Svetskog prvenstva za juniore u Rio de Žaneiru. Naš čamac je bio ubedljiv u drugoj grupi repesaža. Trijumfovao je s vremenom 6:28,42 i tako, sa drugoplasiranom Danskom (6:30,11) i trećeplasiranom Bugarskom (6:31,36), došao do najboljih 12 posada u Brazilu. Osvajači bronze na ovogodišnjem Evropskom prvenstvu za juniore u češkim Račicama od početka trke su pokazali da ništa neće prepustiti slučaju. Izbili su na čelo, ne dozvolivši nijednog trenutka, da im bilo ko na stazi ugrozi prvu poziciju. Četvrto mesto priplao je Kanadi (6:32,54), a peto Argentini (6:47,34) koje će vesalti u C finalu.\nIz prve grupe repesaža među 12 najboljih plasirali su se Španija (6:27,55), Austrija (6:30,45) i Australija (6:37,56), dok će se Kina (6:39,87) i Portoriko (6:58,77) boriti za plasman od 13. do 16. mesta. U polufinale, koje je na programu u subotu od 15,36 č po našem vremenu, direktno iz kvalifikacija plasirale su se Grčka, Velika Britanija, Nemačka, SAD, Rumunija i Švajcarska. Naši će u petak imati slobodan dan koji će trener ovog čamca Aleksandar Smiljanić pokušati da iskoristi na najbolji način da spremi svoje momke za subotnje polufinale, u koje će ući sa trećim najboljim vremenom od svih čamaca u ovoj disciplini. Naime, naši su u kvalifikacijama postigli odličan rezultat 6:19,49 ali im to nije bilo dovoljno da se direktno plasiraju u polufinale jer su bolji od njih bili Grci i Britanci.


Sport - datum: 2019-08-24 U MOJKOVCU POČEO ŠESTI MEMORIJALNI TURNIR ZA PIONIRE,,DRAGAN SAVIĆ'\nDefile učesnika Ukupno 150 mališana iz osam ekipa\nDefileom svih učesnika, juče je u Mojkovcu počeo šesti po redu memorijalni turnir za pionire,,Dragan Savić'. Kako je otvarajući ovu smotru fudbalske mladosti kazao Slavenko Blažević, predsjednik FK Brskovo, koji je i organizator, turnir se igra u pomen na pokojnog Dragana Savića, koji je bio dugogodišnji predsjednik fudbalskog kluba iz grada na Tari. Učesnike je pozdravio i Niko Raičković, u ime FSCG, posebno pozdravljajući učesnike, ali i članove porodice Savić, kao i brojne goste i ljubitelje fudbala.\n-Ovaj turnir je od velikog značaja za razvoj fudbala. Na njemu su igrali i naši reprezentativci Stefan Savić, inače sin pokojnog Dragana, kao i Jovetić, Vešović, Šćekić i drugi - kazao je Raičković.\nInače, učestvuje osam pionirskih ekipa, sa ukupno 150 mališana. Igraće se tri dana, nakon čega će organizator uručiti nagrade najuspješnijim učesnicima.


Ćure vicešampion CEFL lige – Emisia\nNaši zaposleni pored profesionalnih nižu i lične uspehe, pa je tako kolega Stefan Đurić iza sebe imao veoma uspešnu sezonu u “Divljim veprovima”. Oni su šampioni naše lige i trenutno brane titulu, a vrhunac sezone bilo je finale Centralno – evropske lige, u kome su “Veprovi” poraženi od austrijske ekipe Swarco Raiders-a.\nIako nisu osvojili titulu, Stefan je veoma zadovoljan načinom na koji su se predstavili protiv jednog od najjačih timova u Evropi.\n– Finalna utakmica je bila do sada najjači ispit za američki fudbal u Srbiji na kojem se, po mom mišljenju, nismo obrukali. Niko od nas nije očekivao da pružimo onakav i onoliki otpor s obzirom na to koliko su oni ozbiljna organizacija. Iako nismo uspeli da pobedimo ovo je bilo jedno izuzetno iskustvo, kako za nas igrače, tako i za upravu kluba, koja je imala prilike da se više uputi u rad jedne od najozbiljnijih i najtrofejnijih ekipa na prostoru Evrope.\nU nastavku sezone Ćureta očekuje borba za titulu prvaka Srbije (plej of počeo 24./25. juna), a zatim i obaveze u reprezentaciji. Zbog velikog broja treninga prinuđen je da slobodne dane koristi za potrebe utakmica i reprezentativnih obaveza, pa u šali kaže da je posao u Emisia-i uticao i na sportski aspekt njegovog života.\n– Američkim fudbalom se bavim od 2008. godine, prvih šest sam proveo u Kraljevu, a kada sam se zaposlio u Emisia-i prešao sam u “Veprove”. Ovaj sport podstiče stvaranje bezrezervnog poverenja među saigračima, timski rad i stvaranje jedne velike porodice, kako na terenu, tako i van njega. Ista atmosfera vlada i u mom timu u ovoj kompaniji tako da, kada sam objasnio čime se bavim u slobodno vreme naišao sam na razumevanje i podršku kolega.


Tadić: Ne znam da li se planovi redaju po abecedi, ali "plan B" Čovića i Dodika već odavno traje – BH Novosti\nPotpredsjednik Demokratske narodne zajednice (DNZ) Ognjen Tadić prokomentarisao je najavljeni “plan B” Dragana Čovića i Milorada Dodika, kazavši da ne zna da li se planovi redaju po abecedi, ali da “plan B” dvojice političara odavno traje.\n“Savez između SNSD-a i HDZ-a nikad nije bio sporan i nikad nije bio prekinut, čak ni u vremenima kada smo HDZ imali u jednoj drugoj koaliciji, zajedno sa Savezom za promjene. Ne vidim tu ništa novo”, kazao je Tadić komentarišući odnose Čovića i Dodika.\n“To je loše i daje dodatni razlog da se smatra da su obje vodeće nacionalne stranke u federaciji, i HDZ i SDA, čitav ovaj proces koristile kako bi homogenizovale na nacionalnoj osnovi svoje biračko tijelo”, rekao je Tadić.\n“Sve ostalo nije korektno reći narodu, jer je narod tih jednačina sam po sebi svjestan”, zaključio je Tadić.\nPrevious article SNSD: Saradnju sa HDZ-om baziramo na principima borbe protiv centralizacije BiH\nNext article Indija: Srušio se nadvožnjak na automobile, najmanje 18 mrtvih


Tek 26% građana prijavilo bi objekat u kojem ne dobiju račun, samo 38% bi prijavilo poslodavca koji ih angažuje na crno, a tek svaki treći privrednik bi ukazao inspekcijama na nelojalnu konkurenciju. Građani ne poznaju propise tako da se u devet od 10 slučajeva obraćaju pogrešnoj inspekciji, koje prijave ne prosleđuje stvarno nadležnom organu\n- Novim Nacionalnim programom za suzbijanje sive ekonomije predviđeno je uspostavljanje jedinstvenog kontakt centra za sve inspekcije koji bi po oceni NALED-a i Saveza za fer konkurenciju znatno olakšao prijavljivanje i omogućio efikasnije reagovanje na prijave. Građani i privrednici bi Kontakt centru mogli da podnose predstavke preko jedinstvenog broja telefona, mobilne aplikacije ili portala, na jednostavan način i bez potrebe za poznavanjem nadležnosti – kaže Dragan Penezić, direktor za regulatorne poslove i saradnju s državnim organima u kompaniji BAT, članici Saveza za fer konkurenciju.\nPutem Kontakt centra bilo bi moguće uputiti i pritužbu na rad inspektora, a na osnovu prijava bila bi formirana i tzv. Knjiga inspekcijske prakse odnosno evidencija postupanja inspektora na terenu, u cilju ujednačavanja postupaka nadzora i unapređenja više od 1.000 propisa po kojima sada postupaju inspekcije.\nZaposleni u Kontakt centru primali bi prijave i procenjivali da li je potrebna reakcija inspekcija. Opravdane predstavke bile bi prosleđivane nadležnom organu. Za one koji to žele, u roku od 48 sati stizao bi odgovor šta je po njihovoj prijavi preduzeto, a kasnije i informacija o ishodu nadzora.


Reporteri bez granica zatražili da istraživačko novinarstvo bude vodeća tema na Samitu EU i Zapadnog Balkana | MC_ONLINE\nReporteri bez granica zatražili da istraživačko novinarstvo bude vodeća tema na Samitu EU i Zapadnog Balkana\nSloboda medija nije na programu samita između država članica Evropske unije i šest zemalja Zapadnog Balkana.\nReporteri bez granica zatražili da istraživačko novinarstvo bude vodeća tema na samitu država Zapadnog Balkana i članica Evropske unije koji se danas održava u Sloveniji.\nIz Reportera bez granica su naveli da u zemljama Zapadnog Balkana tabloidi i mediji šire lažne vijesti, medijski radnici bivaju uznemiravani ili uhapšeni, kao i da za veliki broj napada na novinare, odgovorni prolaze nekažnjeno.\nNovinarima iz zemalja Zapadnog Balkana koji izvještavaju o korupciji i pandemiji koronavirusa, kako pišu Reporteri bez granica, prijeti opasnost od nedostatka sudske nezavisnosti i moraju se boriti protiv dezinformacija.\nPavol Szalai, šef odjela Reportera bez granica za Evropsku uniju/Balkan, je rekao da sloboda medija ne bi trebala biti tabu tema pomenutog samita, kao i da je podrška istraživačkom i profesionalnom novinarstvu na Balkanu važna u borbi protiv njena dva “vodeća” problema - korupcije i pandemije koronavirusa.\nIako je poštivanje slobode medija jedan od uslova za pristupanje Evropskoj uniji, Reporteri bez granica pišu da ono nije na programu samita između država članica Evropske unije i šest zemalja Zapadnog Balkana – Albanije, Bosne i Hercegovine, Kosova, Crne Gore, Sjeverne Makedonije i Srbije, kao ni da jedna od navedenih zemalja nije postigla napredak u pogledu medijskih sloboda.\nMedijske slobode se u tim zemljama pogoršavaju, što je pokazao i ovogodišnji Indeks o stanju medijskih sloboda Reportera bez granica prema kojem je, kako su naveli, malo poboljšanje zabilježeno jedino u Bosni i Hercegovini.\nNa Zapadnom Balkanu vlada uznemirujući stepen nekažnjivosti nasilja nad novinarima, a Reporteri bez granica navode primjer pravosudnog sistema Srbije koji treba osuditi odgovorne za ubistvo istraživačkog novinara Slavka Ćuruvije koji je ubijen 1999., kao i napad na novinara Milana Jovanovića koji se desio 2018. godine.\nKako pišu Reporteri bez granica, vlasti nisu kaznile ni odgovorne za prošlogodišnju eksploziju bombe ispred kuće novinara Elidona Ndreke u Albaniji ili brutalni napad na novinara Visara Duriqija ispred njegove kuće na Kosovu iz februara ove godine.\nNeefikasnost pravosudnih institucija, koja je prije svega rezultat manjka njihove nezavisnosti, evidentirana je i u Crnoj Gori gdje je od 2015. procesuiran i osuđen nagrađivani novinar Jovo Martinović.\nIz ove organizacije su naveli i da vlasti često ometaju profesionalne novinare koji istažuju teme od javnog interesa poput pandemije koronavirusa ili migracija, a zbog izvještavanja o ovim temama su tokom prošle godine bile uhapšene ili uznemiravane novinarke Ana Lalić iz Srbije, Nidžara Ahmetašević iz Bosne i Hercegovine i Tatjana Lazarević koja radi za kosovski medij KoSSev.\nIz Reportera bez granica pišu kako na Balkanu “cvjetaju” dezinformacije, kao i da veliki problem predstavlja širenje dezinformacija o koronavirusu koje prenose mainstream mediji. Mnogi tabloidi, kako su naveli, prenose teorije zavjere o koronavirusu, dok TV Happy, čiji se kanal emituje u nekoliko zemalja regije Zapadnog Balkana, promoviše sumnjive teorije o vakcinaciji.\nProcenat vakcinisanih protiv koronavirusa se, kako se naveli, u navedenih šest zemalja Zapadnog Balkana kreće od 23 do 45 posto, dok taj procenat u zemljama Evropske unije prelazi 70 posto.\nNezavisni mediji koji prenose pouzdane vijesti i informacije često bivaju diskriminisani i kritikovani od vlada tih zemalja što se, izmešu ostalog, ogleda i u nepoštenoj dodjeli javnog finansiranja,\nPrema ovogodišnjem Indeksu o stanju medijskih sloboda Reportera bez granica, Bosna i Hercegovina se nalazi na 58., Kosovo 78., Albanija 83., Sjeverna Makedonija 90., Srbija 93., a Crna Gora na 104. mjestu.


Šade i Rammstein u Zagrebu - Rock SvirkeRock Svirke\nKontraverzni Nemci će u zagrebačkoj areni nastupiti 8. novembra, a Šade će prvi put na Balkanu pevati 22. novembra.\nNajpopularniji nemački bend Rammstein, za čije su nastupe fanovi osmislili i moto – „Other bands play, Rammstein burns“ će jedan od prvih koncerata u okviru svetske turneje „Made in Germany 1995 – 2011“, održati u Zagrebu.\n„Posle ovih metal industrijalaca, divljih piromana i teških nota, u Zagreb stiže jedan od najlepših vokala – Šade i sigurno će ovo biti jedan od najlepših koncerata u ovoj godini“, saopštili su organizatori Lupa Promotion.\nProdaja ulaznica za oba koncerta počinje 29. juna. Karte za Rammstein koštaju od 40 do 50 evra, dok su karte za VIP ložu oko 80 evra.\nZa koncert Šade broj ulaznica je ograničen na 12.000, a za njen spektakl je potrebno izdvojiti od 40 do oko 75 evra. Karte za VIP ložu će koštati oko 100 evra.


Foto: N.N. | I roditelji u BiH strahuju za matične ćelije koje su pohranili\nDejan Tovilović 20.09.2019 07:31\nBANJALUKA - Na stotine roditelja iz BiH pokušava da dođe do informacija o daljoj sudbini uzoraka koje su položili u banku matičnih ćelija "CryoSave", jednu od najvećih u Evropi, a koja je ostala bez dozvole za rad.\nPrijavu je Agenciji za lijekove i medicinska sredstva "Swissmedic" podnio Rastko Petaković, advokat iz Beograda, kojeg su angažovale upravo zabrinute porodice.\n"Transport matičnih ćelija je obavljen bez saglasnosti i znanja korisnika. I ne samo to, 'CryoSave' je nastavio da prikuplja uzorke uz informaciju da će oni biti čuvani u Švajcarskoj", kazao je on.\nPreko svog Twitter naloga je poručio kako će, kada je riječ o korisnicima iz BiH, sarađivati s Nevenom Tomić-Lučić, advokatom iz Banjaluke.\n"Najbolje je sačekati malo da bismo videli kako se razvija postupak, a potom bih gledao da pozovemo oštećene roditelje da se udružimo u zajedničku tužbu", rekao je Petaković.\nBanjalučanka O.M., koja je "CryoSaveu" povjerila ćelije svoja dva djeteta, kaže kako ju je 13. septembra putem e-maila "CryoSave" obavijestio kako su uzorci uskladišteni u Poljskoj, gdje su sklopili ugovor s kompanijom PBKM.\n"Oni su zvanično priznati od strane organa za javno zdravstvo i izabrani su od strane 'CryoSavea', a imaju sve potrebne akreditacije za naše standarde kvaliteta i za vaš mir. Osim toga, mi smo izvršili reviziju njihovog sistema kvaliteta i to ćemo redovno činiti kako bismo potvrdili da i dalje savršeno odgovara našim zahtjevima", stoji u pismu koje je dobila, a u koje su "Nezavisne" imale uvid.\nInače, "CryoSave" u BiH ne posluje već nekoliko godina, ali se preko društvenih mreža neko i dalje oglašava u njihovo ime, uz kontakt telefon iz Srbije. Međutim, na taj broj nam se juče niko nije javio pa korisnicima preostaje da odgovore na svoja pitanja dobiju u centrali u Švajcarskoj.\nCryoSave Roditelji BiH\nOvo su najčešći uzroci hroničnog umora\nZa šta je sve dobar krompir\nPostavite realne fitnes ciljeve u ovoj godini\nZašto je rano buđenje odlično za zdravlje mozga\nČaj koji pomaže kod noćnog kašlja\nEvo kako da zaštitite kožu tokom hladnih dana


Novi Taycan Sport Turismo: praktičan i svestran automobil sa izuzetnom voznom dinamikom - GARAŽA\nTaycan Sport Turismo je najnovija varijanta karoserije inovativnog električnog sportskog automobila marke Porsche. Porodica modela se sada može pohvaliti i trećim članom, pored sportske limuzine i modela Cross Turismo. Nova verzija je namenjena ljudima koji žele da kombinuju svakodnevnu upotrebljivost modela Cross Turismo sa voznom dinamikom Taycan sportske limuzine. Kao prvi član Taycan Sport Turismo porodice, GTS će biti lansiran krajem Februara 2022, a novi modeli će biti predstavljeni samo tri nedelje kasnije, sredinom marta. Panoramski krov sa funkcijom Sunshine Control je dostupan kao novi opcional za Taycan Sport Turismo. Posebna karakteristika ove stavke je elektro-podesiva zaštita od sunca.\nTaycan Sport Turismo sa 240 kW (326 PS) i zadnjim pogonom, opciono dostupan sa Performance Battery Plus i 280 kW (380 PS), od 86,495 EUR\nTaycan 4S Sport Turismo sa 320 kW (435 PS) i pogonom na sva četiri točka, opciono dostupan sa Performance Battery Plus i 360 kW (490 PS), od 107,439 EUR1\nTaycan GTS Sport Turismo sa 380 kW (517 PS) i pogonom na sva četiri točka,\nTaycan Turbo Sport Turismo sa 460 kW (625 PS) i pogonom na sva četiri točka, od 153,968 EUR1 i\nTaycan Turbo S Sport Turismo sa 460 kW (625 PS) i pogonom na sva četiri točka,\n„Uvođenje modela Sport Turismo kao treće varijante karoserije dodaje atletski praktičan i svestran model postojećoj paleti električnih sportskih automobila,“ kaže Kevin Giek, potpredsednik linije modela Taycan. „ Siguran sam da će nova varijanta nastaviti Taycan priču o uspehu. Balans i raznolikost između pet modela Sport Turismo je nešto što smatram posebno privlačnim: asortiman sadrži sve, od neverovatno agilnog automobila sa zadnjim pogonom do izuzetno moćnog Turbo S modela.“\nPodaci o potrošnji i emisiji su utvrđeni u skladu sa zakonski propisanom procedurom merenja. Kako su svi novi automobili u ponudi marke Porsche tipski odobreni u skladu sa WLTP metodom, NEDC vrednosti su zbog toga izvedene iz WLTP vrednosti.\nDodatne informacije o zvaničnoj potrošnji goriva i specifičnoj emisiji CO2 novih putničkih vozila su dostupne u publikaciji pod nazivom “ Smernice o potrošnji goriva, emisiji CO2 i potrošnji energije novih putničkih automobila”, koja je dostupna besplatno na svim prodajnim mestima.\n Sve cene su za nemačko tržište uključujući PDV (19% ) i lokalno specifičnu opremu\nPrevious post:Nova HONDA NT 1100 stigla u Srbiju\nNext post:Premijera nove ŠKODA FABIA MONTE CARLO


Skandal na utakmici u Sandžaku: Rukometaši Partizana se potukli između sebe – Sport Centar Skandal na utakmici u Sandžaku: Rukometaši Partizana se potukli između sebe – Sport Centar\nRukometaši beogradskog Partizana su slavili na teškom gostovanju u Sandžaku protiv Novog Pazara (32:27) na startu play-offa Superlige Srbije, ali je potpunu sjenku na taj meč bacio detalj iz 53. minuta utakmice.\nKako prenose mediji, na sedam minuta do kraja meča došlo je do fizičkog obračuna dvojice igrača Partizana (!?) Milomira Radovanovića i Darka Stevanovića, nakon čega je prvopomenuti, koji je i kapiten ekipe, i isključen iz igre.\nZa sada nema informacija šta je prethodilo ovako žustroj svađi dvojice igrača, samo je jasno da su sa klupe Partizana morali da utrče na parket kako bi zaustavili sukob.\nMilomir Radovanović je sam napustio teren i otišao u svlačionicu, da bi se vratio poslije nekoliko minuta i bio “nagrađen” i plavim kartonom (disciplinski), tako da ćemo tek u narednim danima znati kolika ga pauza očekuje.\nDarko Stevanović, napadnuti u ovom slučaju, bio je najefikasniji igrač utakmice sa 10 golova.\nU ostalim mečevima prvog kola superligaškog play-offa, Vojvodina je u Novom Sadu savladala pančevački Dinamo sa 24:19, dok je Železničar 1949 u Nišu slavio protiv Metaloplastike iz Šapca rezultatom 36:35.\nNovi Pazar u drugom kolu dočekuje Vojvodinu, a Partizan ekipu Metaloplastike.


BG: Ukinuta zabrana prodaje alkohola noću | Adria Daily\nBeograd — Skupština grada Beograda odlučila je danas da ukine zabranu prodaje alkoholnih pića, piva i pirotehničkih sredstava od 22 sata do šest ujutru.\nOdbornici su usvojili izmene odluke o radnom vremenu zanatstva i trgovine u Beogradu, kojima se predviđa brisanje člana 11 te odluke, koji se odnosio na zabranu prodaje alkohola i pirotehnike od 22 sata do šest sati ujutru.\nTa odluka, kako se navodi, stupiće na snagu osam dana od objavljivanja u službenom listu Grada Beograda.\nZamenica gradskog sekretara za privredu Maja Bajagić rekla je da zabrana prodaje alkohola nije dala očekivane rezultate.\nKako je rekla, Unija poslodavaca Srbije iznela je podatak da je u Beogradu promet opao za 30 odsto, a zaposlenost za 9,9 odsto, kao efekat uvođenja zabrane.\nPrema istraživanju Privredne komore Beograda, zabrana je imala efekat da je ukinuto 300 radnih mesta, odnosno da je posao izgubila ‘treća smena'“, rekla je Bajagićeva obrazlažući odluku.\nKritikujući izmene odluke, odbornik DS Zoran Alimpić rekao je da je zabrana bila nepopularna i kontroverzna mera, koja je izazvala nezadovoljstvo mladih ljudi, ali da postoje ozbiljni razlozi zbog kojih je bila uvedena.\n„Ovakve mere se redovno primenjuju u velikim evropskim gradovima”, rekao je Alimpić i dodao da je u ogromnoj meri bio smanjen broj ljudi kojima je ukazana pomoć zbog alkoholizma u noćnim satima.\n„Jasno mi je da je ovo popularna mera, ali mislim da je ovde ključan interes države da zaradi na prodaji alkohola, jer je profit države od prodaje alkoholnih pića veliki“, rekao je Alimpić.\nIzmenama odluke predviđeno je i da na Badnji dan 6. januara prodavnice prehrambene robe moraju da rade najmanje od devet do 18 sati, dok za Božić mogu biti zatvorene.\nSkupština grada usvojila je danas i Odluku o uređivanju zemljišta i načina i postupku obračuna i plaćanja doprinosa za uređivanje građevinskog zemljišta u okviru “Beograda na vodi”, kao i Program uređivanja i dodele građevinskog zemljišta za 2016. godinu.\nOdbornici su usvojili i Plan detaljne regulacije za područje između ulica Francuske, Cara Dušana, Tadeuša Košćuška i pruge na Dorćolu, kao i Plan detaljne regulacije dela privredno-poslovne zone u Lazarevcu.\nUsvojene su i izmene odluke o pravima i uslugama socijalne zaštite i odluke o utvrđivanju kategorija korisnika koji plaćaju subvencionisanu cenu komunalnih usluga.\nTagsadria adriadaily Alkohol belgrade Beograd dabetic daily ivan magazin pica prodaja serbia srbija


Prikazivanje članaka po tagu Viktor Troicki\nsubota, 10 april 2021 01:29\n* Posredstvom Maše Perović, koordinatorke za komunikacije za Jugoističnu Evropu Evropske mreže za klimatsku akciju (CAN Europe) sa sedištem u Londonu, primili smo Saopštenje u vezi sa aktuelnim ekološkom temama, naročito s kraja marta odve godine i tokom tekućeg meseca. Reč je o zatvaranju termoelektrana na ugalj širom Evrope, o detaljima u saopštenju koje u potpunosti donosimo:\n- Samo pet godina od istorijskog Pariskog klimatskog sporazuma, polovina od 324 evropske elektrane na ugalj ili je već zatvorena ili se obavezala da će prestati sa radom do 2030. godine. Ova značajna prekretnica postignuta je pretrposlednjeg ponedeljka minulog meseca, kada je britanska energetska kompanija EDF najavila zatvaranje termoelektrane Vest Burton do 2022. godine. Sve evropske elektrane na ugalj moraju se zatvoriti pre 2030. godine kako bi se ispunili ciljevi Pariskog sporazuma.\nUpotreba uglja u Evropi naglo opada od 2012. godine [1* - link u napomenama, ispod]. Trinaest evropskih zemalja više ne koristi ugalj, a još jedanaest je usvojilo odluke o postupnom ukidanju uglja do 2030. Čak i u zemljama gde je ugalj osnovni energent, poput Grčke - čiji se udeo lignita u energetskom miksu smanjio sa oko 50% na 20% u poslednjih pet godina - radi se na ubrzanom prelasku sa uglja na čiste izvore energije već do 2023. godine, naime pet godina ranije nego je anticipirano. Mađarska je još jedna istočnoevropska zemlja koja je odlučila da ubrza ukidanje uglja do 2025. godine, umesto 2030 .Preko potrebno je da zemlje Zapadnog Balkana što pre usvoje održivi pristup u susret energetskoj budućnosti i obezbede siguran prelazak na obnovljive i čiste izvore energije. Do sada je Severna Makedonija jedina zemlja zapadnog Balkana [2*] koja planira da postupno ukida ugalj do 2030. U poslednjih 18 meseci Severna Makedonija (rekonstrukcija Oslomeja), Crna Gora (Pljevlja II) i Kosovo (Kosova e Re) odustali su od novih projekata za proizvodnju uglja, što čini važan podsticaj u smeru ka održivoj energetskoj tranziciji.\n- U novembru prošle godine lideri zemalja Zapadnog Balkana potpisali su Deklaraciju o zelenoj agendi za Zapadni Balkan [3*], obavezujući se na dekarbonizaciju do 2050. godine, u skladu sa predstojećim klimatskim zakonom Evropske unije. Dakle, potrebno je zaustaviti sve planove za igradnju novih termoelektrana na ugalj, i nadovezati se na politički okvir koji nam garantuje održiv put energetske tranzicije ka pravednoj društvenoj transformaciji, zdravoj i čistoj budućnosti. To je takođe u skladu sa ambicijama za pridruživanje EU - rekao je Viktor Berišaj iz Evropske Mreže za klimatsku akciju (CAN Europe).\n- Nalazimo se pred kraj života evropske industrije uglja. Nakon godina neprestanog pada, polovina evropskih termoelektrana postaje istorija. Vlade, energetske kompanije i finansijske institucije sada moraju da planiraju izlazak uglja do 2030. ili ranije, da okončaju sve tokove finansiranja uglja i fosilnog gasa, i umesto toga, usmere svoju podršku na održive i obnovljive izvore i pravednu tranziciju ugroženih zajednica. Sledećih pet godina ćemo se pozdraviti sa preostalim postrojenjima - kaže Katrin Gutman, direktorka kampanje „Evropa van uglja“ (Europe Beyond Coal).\nEurope Beyond Coal je alijansa grupa organizacija civilnog društva koja radi na katalizaciji zatvaranja rudnika uglja i elektrana, sprečavanju izgradnje drugih novih postrojenja koje koriste ugalj i vodi pravednu tranziciju ka čistoj, obnovljivoj energiji i uštedi energije. Ove grupe posvećuju svoje vreme i resurse ovoj nezavisnoj kampanju sa ciljem da najkasnije do 2030. godine u Evropi više ne bude upotrebe za upotrebu uglja. www.beyond-coal.eu\n(U narednim nastavcima o ovoj temi, donosimo sledeće naslove:\n1) Lista činjenica: Polovina evropskih termoelektrana na ugalj sada su zatvorene ili treba da se zatvore do 2030. godine, 2) Polovina evropskih termoelektrana na ugalj sada je zatvorena ili će biti zatvorena do 2030.)


Bjankoneri su potvrdili da se poslednji test pokazao negativnim, te da Ronaldo može da izađe iz kućne izolacije u kojoj je proveo 19 dana.\nJuventus je i zvanično potvrdio da je Ronaldo pobedio koronu.\n- Kristijano Ronaldo je radio test na koronu i on je dao negativan rezultat. Igrač se tako oporavio posle 19 dana i ne mora da bude u kućnoj izolaciji - stoji u saopštenju, a prenosi "Mozzartsport".\nMoraće da ode na dalje medicinske preglede pre nego što bude u prilici da se vrati u tim. Očekuje se da će te preglede odraditi sutra, a nada se Stara dama da bi mogla da računa na Ronalda već protiv Specije u nedelju u utakmici Serije A.


Još jednom je duže na parketu bio Žofri Lovernj (24 minuta, 14 poena i 10 skokova), a Barton (22 poena) i Galinari (21) doneli su ekipi trijumf.\nBoban Marjanović je proveo skoro četiri minuta u igri, što mu je bilo dovoljno za jedan skok i promašaj u pobedi Sparsa nad Memfisom. Lenard je briljirao sa 27 poena, dok je Vučević bio standardan u pobedi Orlanda sa 16 poena i osam skokova.\nNajefikasniji je bio Portland u prekidu serije Indijane od šest pobeda, pošto su briljirali Lilard (26 poena) i Mekolum (21). Oklahomi nije bilo dovoljno po 25 poena Duranta i Vestbruka da se sruši Majami, gde se kao junak izdvojio Vejd sa 28 poena. Čak 37 puta se menjalo vođstvo do poslednjeg minuta meča, da bi na kraju presudio Dvejn za trijumf domaćina.\nU Meksiko sitiju, pred skoro 20.000 gledalaca Boston je porazio Kingse, što neće po dobrom pamtiti Rondo. Protiv bivšeg tima je isključen u trećoj deonici i to je skupo koštalo ekipu. Do tada je ubacio pet poena, a po 21 su u Bostonu imali Tomas i Olinik.


8. августа 2017. Kultura, Muzika, Novi Sad, Vesti, Zabava\nOvo vrelo leto dobiće na dodatnoj vrelini narednog vikenda kada počne osma po redu manifestacija „Dani Brazila – novosadski samba karneval“ koji će okupiti istinske zaljubljenike u brazilsku kulturu, umetnost i sport, a svim posetiocima pružiti priliku da kroz program, radionice i završnu karnevalsku povorku u centru grada osete duh ove jedinstvene zemlje Južne Amerike. Tokom sva tri dana festivala vrhunski stručnjaci iz Evrope i Brazila iz oblasti samba perkusija, kapuere i samba plesa održavaće radionice na Petrovaradinskoj tvrđavi, na Štrandu i u plesnom studiju Allegro. Dobrodošli su i sikusni i neiskusni., svi koji žele da se upoznaju sa brazilskom kulturom. Sve posetioce festivala očekuju i otvorene žurke na tvrđavi, performans u centru grada, a završnica festivala je jedinstvena karnevalska povorka svih kapuerista, samba perkusionista i plesača koji će poslednjeg dana festivala, u ritmu sambe, prodefilovati kroz centar grada i pokazati svoje umeće i rezultate učešća na radionicama. Svi posetioci festivala pozvani su da se maskiraju i inspirisani energičnim brazilskim ritmovima, pridruže povorci i dožive jedno nezaboravno letnje iskustvo. Otvaranje je u petak uveče u 20 časova na Petrovaradinskoj tvrđavi. Više o svemu pofledajte ovde.


Izvoz vredan 420 mil EUR - "Tigar Tyres" povećao proizvodnju na 12 miliona guma godišnje - Pluton Logistics\n28. marta 2016. 23. aprila 2017. marko\tizvoz, izvoz guma, Michelin, Mišelin, Mišlen, Tigar Pirot, Tigar Tyres\n„Michelin Group“ (Mišlen grupa) i njena kompanija u Srbiji , „Tigar Tyres“ 24. marta su svečano otvorili novi pogon Valjare čime je ostvaren pun kapacitet Fabrike u Slobodnoj zoni Pirot, zahvaljujući investicionom projektu vrednom 215 mil EUR, koji je započet 2013. godine. Ovim je fabrika povećala proizvodnju na čak 12 miliona putničkih guma godišnje i otvoreno je 500 novih radnih mesta. Valjara se prostire se na površini od 25.000 m2. Očekivani kapaciteti za oba miksera u punoj proizvodnja su 200 tona na dan (100 tona po mikseru).\nPrimenjena je najsavremenija tehnologija sa potpunom kontrolom procesa potrošnje materijala i energije obezbeđuje fleksibilan poslovni model koji će se prilagoditi potrebama tržišta. Istovremeno, ona značajno unapređuje proizvodni proces, održavanje, planiranje i upravljanje kvalitetom.Time je ustoličena tehnološki najmodernijih linija, a jedan od dva miksera, takozvani Tandem, prvi je takav mikser u „Michelin“-u. Ova linija je primer moderne tehnologije u pogonu koja omogućava da se kompanija „Tigar Tyres“ fokusira na potrebe tržišta i da obezbedi kako aktuelne, tako i buduće klijente.\n– Profesionalnost i posvećenost našeg tima doprinele su tome da projekat bude završen na vreme i u okviru predviđenog budžeta – izjavio je Geri Šeidi, direktor kompanije „Tigar Tyres“.\n„Tigar Tyres“ se već godinama nalazi na listi najvećih izvoznika iz Srbije. U kompaniji očekuju da zaokruživanjem projekta „BIG Tigar“, izvoz premaši 420 mil EUR godišnje.\nOd 12 miliona guma, koliko bi trebalo da bude kapacitet fabrike čak 90% namenjeno je izvozu. U kompaniji kažu da najveći deo odlazi na tržišta zemalja Evropske unije, ali i naglašavaju da uz stabilan rast u Rusiji očekuju i ozbiljne rezultate na prostoru Severne Afrike i Bliskog istoka.\n← Biznis konferencija „Transport i logistika Jugoistočne Evrope i Dunavskog regiona – TIL 2016” 14. aprila\nSaradnja kompanija „Milšped“ i „Knjaz Miloš“ →\n15. januara 2019. marko


Turistički potencijal opštine Opovo (VIDEO) | Najnovije vesti - Srbija danas\n28.12.2018. • 15:25 Srbija Danas\nOpština Opovo se možda ne nalazi na mapama velikih turističkih turoperatera, ali ovaj deo Srednjeg Potamišja i te kako ima šta da ponudi.\nBilo da uživate u monumentalnosti ikonostasa opovačke crkve, velikom okupljanju sefkerinskih bajkera, bogatstvu prirode jezera u Barandi ili nadaleko poznatom ukusu sakuskih vina, kao najveći utisak sigurno ćete poneti sećanje na gostoprimstvo ljudi ovog kraja.\nOpštinu Opovo čine četiri naseljena mesta: Baranda, Opovo, Sakule i Sefkerin, smeštena u trouglu tri velika gradska centra: Pančeva, Beograda i Zrenjanina, od kojih su udaljena 30 km. Iz pravca Beograda i Zrenjanina do Opštine Opovo se dolazi magistralnim putem M-24.1, dok iz Pančeva prema Opovu vodi regionalni put 124.\nSa gradskim centrima sva četiri mesta su povezana redovnim autobuskim linijama i putovanje do Opova i ostalih naselja, u zavisnosti od sredstva prevoza, iznosi 40 – 60 minuta.\nVojvodina Opština Opovo Opovo turizam\nBeogradski nadbiskup čestitao Božić po gregorijanskom kalendaru: Neka 2019. bude godina rađanja mira!


Zatvoreno naftno polje "El fil" na jugu Libije\nZatvoreno naftno polje „El fil“ na jugu Libije\nTanjug 17. aprila 2022. 14:33\nTRIPOLI – Nacionalna naftna kompanija Libije saopštila je danas da je pod prinudom zatvorila naftno polje „El fil“ na jugu zemlje pošto je grupa neidentifikovanih osoba u subotu ušla u njega i praktično zaustavila proizvodnju.\nPlemenske vođe u južnom regionu objavile su u subotu zatvaranje polja u video izjavi i zahtevale smenu predsednika Nacionalne naftne kompanije Mustafe Sanale i pravednu raspodelu prihoda od nafte na tri glavna regiona Libije, prenosi AP.\nOni su takođe pozvali premijera Abdula Hamida Dbeibaha da preda vlast vladi rivalskog premijera Fatija Bašage koju je imenovao parlament.\nKompanija je najavila da će se pozvati na „višu silu“, regulativu koja joj omogućava da zbog vanrednih okolnosti izađe iz ugovornih obaveza, navodi AP.\nJoš uvek se ne zna koliko će barela nafte Libija izgubiti zbog zatvaranja tog naftnog polja.\nProizvodnja u zemlji bila je oko 1,2 milijarde barela dnevno.\nProšlog meseca, naoružana grupa ljudi je zatvorila „El fil“ i još jedno naftno polje, „El šarare“, najveće u Libiji, koje je ponovo otvoreno nekoliko dana kasnije, nakon pregovora koje su vodili plemenski lideri.\nLibija je već godinama podeljena između rivalskih administracija na istoku i zapadu, od kojih svaku podržavaju različite oružane formacije i vlade stranih zemalja, prenosi američka agencija.


PANIKA NA ZAPADU: Kina predstavlja opasnost po Svetsku banku\nPANIKA NA ZAPADU: Kina predstavlja opasnost po Svetsku banku\nKina ubrzava stvaranje globalne finansijske strukture koja može postati konkurencija Svetskoj banci i Azijskoj banci za razvoj. Ona je predložila da se udvostruči osnivački kapital Azijske banke za investicije u infastrukturu za 100 milijardi dolara.\nOvo je saopštio londonski list The Financial Times. Sam projekat je prvi put predstavio predsednik KNR Si Đinping u oktobru prošle godine za vreme svog prvog putovanja u Jugoistočnu Aziju.\nU međuvremenu je već više od 22 zemlje, uključujući i nekoliko naftnih monarhija na Bliskom istoku, pokazalo interesovanje za kineski projekat. Imajući u vidu konzervativnost bankarskog tržišta – to je veliki napredak Kine. Po nepotvrđenim podacima Kina je pokretanje ovog projekta razmatrala s nizom evropskih zemalja, Australijom, SAD i Japanom. Međutim, u slučaju da one postanu akcionari Peking računa na to da njihov uticaj u banci svede na minimum.\nPre svega, zahvaljujući tome što većinu sredstava za osnivački kapital Kina namerava da obezbedi sama. Osim toga, Azijska banka za investicije u infrastrukturu je zamišljena kao direktan suparnik pre svega Azijske banke za razvoj. A u njoj glavnu ulogu igraju SAD i Japan, koji kontrolišu po 15,7 i 15,6 procenata osnivačkog kapitala banke. Poređenja radi, Kini pripada samo 5,5 procenata akcija. A i predlog da se udvostruči kapital buduće banke na 100 milijardi je dala upravo kako bi realno konkurisala Azijskoj banci za razvoj čiji osnivački kapital iznosi 165 milijadi dolara.\nNovi projekat će Kini pomoći da poveća svoj uticaj na globalnom finansijskom tržištu, smatra bankarski analitičar nezavisne agencije «Investkafe» Grigorij Birg:\nOvaj projekat je, isto kao i podrška Kine osnivanju Banke za razvoj BRIKS, namenjen slabljenju dominacije razvijenih zemalja Zapada u svetskom finansijskom sistemu. Lokomotiva budućeg razvoja će biti upravo zemlje u razvoju, a Kina je danas već druga ekonomija na svetu. Upravo zato treba da ima veliki udeo u kontroli svetskih finansijskih kretanja. Kina baš ovo i pokušava da ostvari osnivajući Azijsku banku za investicije u infrastrukturu.\nPotencijalnim partnerima Kine u novoj banci se, po svemu sudeći, svideo predlog o finansiranju infrastrukture novog Puta svile od Azije preko Bliskog istoka do Evrope. U pozadini ove inicijative se može videti namera Kine da stvori za sebe još jedan kanal za trgovačku ekspanziju na globalnim tržištima. Grigorij Birg smatra da će nova banka raditi u interesu Kine na jačanju kontrole nad infrastrukturom stranih zemalja:\nKinu zanima učestvovanje u infrastrukturnim projektima, razvoj i vađenje prirodnih resursa u inostranstvu. Zbog toga joj je potrebno da učestvuje u finansiranju sličnih projekata. Između ostalog, eventualno, zajedno s privatnim kompanijama ili s državnim bankama drugih zemlja. To vidimo na primeru njene saradnje s «Rosneftom» i «Gazpromom». Ugovore s njima Kina je pratila finansiranjem zajedničkih projekata. Cilj Kine u vezi s kapitalizacijom Azijske banke za investicije u infrastrukturu je upravo jačanje sopstvenog učešća u infrastrukturnim i drugim velikim projektima u inostranstvu.\nKao jedan od prvih projekata banke navodi se izgradnja železničke pruge Peking-Bagdad. Glavna kreditna sredstva za njenu realizaciju će, smatra se, stići iz Kine. Pritom stručnjaci ne isključuju mogućnost da nova banka postane upravo novi prostor za povećanje konvertibilne moći juana. Jer, potražnja tržišta u razvoju za kreditima u juanima stalno raste.\nCudno , koliko mi poznato Kina je vise od godinu dana, prva ekonomiju u Svet izvestavaju vecina relevantnih ekonomskih medija i izvestaji zapadnih analiticara na Svetskoj Berzi ,


Ryan Kreidler No team video, povijest transfera i statistike - SofaScore\nDodaj informacije o Ryan Kreidler na svoju web stranicu!\nRyan Kreidler aktualne statistike, statistike za cijelu karijeru i video sažeci mogu biti dostupni na SofaScore za neke utakmice tima No team u kojima igra Ryan Kreidler. Ryan Kreidler je igrao prethodnu utakmicu za No team protiv Detroit Tigers u MLB, Preseason, i utakmica je završila s rezultatom 4 - 4. (Utakmica je završila neriješeno ).\nSofaScore rezultati uživo rezultati uživo dostupni su kao iPhone i iPad aplikacija, Windows phone aplikacija i Android aplikacija na Google Play trgovini. Ukoliko u tražilicu upišete "SofaScore", lako ćete nas pronaći u trgovinama svih mobilnih platformi. Instalirajte SofaScore aplikaciju i pratite sve Ryan Kreidler mečeve uživo na Vašem mobilnom uređaju!


Reding - Blic Sport\nVladimir Ivić vodiće u Čempionšipu ekipu Votforda, a njegov zemljak Veljko Paunović ove subote zvanično je predstavljen kao novi trener Redinga.\nELITA POSLE POLA VEKA Drama na Vembliju: Hadersfild preko penala do Premijer lige\nFudbaleri Hadersfilda naredne sezone igraće Premijer ligu. Klub iz zapadnog Jorkšira je posle penala (0:0 - 4:3) savladao Reding i tako se kao pobednik plej-ofa domogao poslednje karte za elitno ostrvsko takmičenje. Hadersfild se tako priključio Njukaslu i Brajtonu, koji su izborili direktan plasman nakon ligaškog dela.\nFA KUP Everton, Reding i Votford u četvrtfinalu\nFudbaleri Evertona, Redinga i Votforda plasirali su se u četvrtfinale FA kupa.\nPSŽ i Sisoko sporazumno raskinuli ugovor, Malijac slobodan u izboru novog kluba\nNekadašnji fudbaler Valensije, Liverpula i Juventusa Mohamed Sisoko napustio je Pari Sen Žermen, nakon što je postigao dogovor sa upravom Parižana da dobije odrešene ruke u izboru nove sredine.\nReding dobio pomoć iz Formule 1 za povratak u Premijer ligu\nEkipa Formule 1 Marusija saopštila je da je potpisala ugovor o saradnji sa engleskim fudbalskim drugoligašem Redingom.\nArsenalov špalir i gol Van Persija za remi sa Junajtedom, Reding i KPR u Čempionšipu!\nFudbaleri Redinga i Kvins Park rendžersa će od naredne sezone igrati u Čempionšipu, pošto su remijem bez golova preselili jedni druge u niži rang, dok je Čelsi na svom terenu savladao Svonsi sa 2:0. U derbiju 35. kola, Arsenal je ugostio novog šampiona, Mančester junajted, sa kojim je podelio plen 1:1.\nI to se događa: Klatenburg zaboravio kartone, pa se mašio za prazan džep /video/\nMark Klatenburg važi za jednog od najboljih engleskih sudija, a na meču između Redinga i Liverpula dogodila mu se neobična situacija.\nSubota prijala gostima na Ostrvu: Arsenal slavi Rosickog, Vila beži ka opstanku!\nFudbaleri Sautemptona nastavili su sa odličnim partijama, pa su savladali i Reding u gostima sa 2:0 u prvom meču 32. kola Premijer lige. Arsenal je u gostima bio bolji od Vest Bromviča (2:1), Aston Vila je slavila protiv Stouka sa 3:1, dok su Norič i Svonsi podelili bodove (2:2).\nNajdžel Edkins novi trener Redinga\nEngleski fudbalski premijerligaš Reding potpisao je trogodišnji ugovor sa trenerom Najdželom Edkinsom, preneli su britanski mediji.\nRunijev gol za titulu, Arsenal kao u Minhenu, Liverpul "pokisao"!\nEngleska će, sumnje gotovo da više nema, dobiti novog prvaka u fudbalu: branilac titule Mančester siti je uz veliku sudijsku grešku na kraju meča izgubio na gostovanju Evertonu sa 2:0. Takav poklon Mančester junajted nije odbio, već je sa 1:0 protiv Redinga iskoristio priliku ode na čak 15 bodova prednosti u odnosu na gradskog rivala kome od pomoći nije bilo ni što je u poslednjih pola sata imao igrača više. Nisu samo "karamele" srušile favorita, već i Sautempton pobedom nad Liverpulom od 3:1, dok je Arsenal sa vrućeg gostovanja Svonsiju odneo ceo plen trijumfom od 2:0.\nReding otpustio trenera: Hvala Brajanu, ali potrebne su promene\nEngleski fudbalski klub Reding objavio je da Brajan Mekdermot više nije trener tog premijerligaša.\nU Premijer ligi se ove subote uopšte nije isplatilo da prvi povedete\nOd četiri odigrane utakmice Premijer lige ove subote, tri su završene porazima ekipa koje su prve povele, a u strelce su se upisala i dva belgijska reprezentativca, Lukaku i Benteke.\nTrener Redinga molio Van Persija da ne uđe u igru\nFudbaleri Mančester junajteda prebrodili su petu rundu FA kupa pobedom nad Redingom od 2:1, a u centru pažnje bio je Robin van Persi, koji je meč započeo na klupi za rezerve ekipe sa "Old Traforda".\nNani iskoristio šansu, Junajted se mučio u osmini finala FA kupa sa Redingom\nMančester junajted pobedio je Reding u osmini finala FA kupa sa 2:1, a svi golovi viđeni su u drugom poluvremenu.\nBenitez: Atmosfera u svlačionici nam je loša\nTrener Čelsija Rafa Benitez priznao je posle neočekivanog remija sa Redingom od 2:2 da je atmosfera u taboru njegove ekipe ozbiljno narušena.\nPogledajte pobednički ples najstarije navijačice Redinga na meču sa VBA /video/\nKada je Pavel Pogrebnjak u 90. minutu meča postigao gol donevši toliko željeni preokret i pobedu Redinga nad Vest Bromvič Albionom (3:2), na tribinama je nastala prava ludnica.\nAršavin na izlaznim vratima Arsenala, Reding spremio četiri miliona\nFudbaler Arsenala Andrej Aršavin na dobrom je putu da u januaru napusti London i preseli se u Reding koji je spremio četiri miliona funti za njegove usluge.\nNova goleada u Redingu, rapsodija Arsenala i Kazorle za ubedljivu "petardu"\nNavijači Redinga ponovo pognutih glava napuštaju Madejski stadion nakon utakmice sa Arsenalom, ali su još jednom mogli da uživaju u lepoj fudbalskoj predstavi sa obiljem golova. "Tobdžije" su trijumfom od 5:2 okončale 17. kolo Premijer lige, uz het-trik Santija Kazorle.


Izvor: Radio Televizija Vojvodine, 10.Jul.2020, 16:12\nPobedimo zajedničkog neprijatelja, pa protestujte\nPremijerka je rekla je da se nada da će učesnici protesta prihvatiti apele da se više ne okupljaju i ukazala da ih to moli, preklinje čak, ne iz političkih, već iz zdravstvenih razloga.\n"Molim organizatore i učesnike da razumeju da je ovo borba svih nas protiv zajedničkog neprijatelja, korona virusa. Kad ga pobedimo zajedno, svi mi kao društvo, onda možemo da vodimo sve političke borbe, neće biti problem", poručila je Brnabić.\nUpitana da li misli da će apel da se obustave okupljanja zbog pogoršanja epidemiološke situacije uvažiti organizatori protesta, rekla je da ne zna, ali da se nada tome.\nUkazuje da su u pitanju i zdravlje svih ljudi, kao i zdravstveni radnici koji su na izmaku snaga, te zdravstveni sistem, i da apeli koje upućuje vlada nisu političke, već isključivo zdravstvene prirode.\nI dalje je daleko nakritičnije u Beogradu, a zatim slede Šabac, Kragujevac, Novi Pazar, rekla je Brnabić.\nPremijerka je ukazala da se dramatično pogoršanje situacije primećuje u celom regionu, ali i svetu, i da, ako ovako nastavimo, brzo stižemo brojke zabeležene tokom vrhunca epidemije korona virusa.\n„Najgori dan od početka borbe protiv korona virusa što se tiče osoba na respiratorima je bio 12. april kada samo imali 146 pacijenta, a po broju novozaraženih bio je 16.april sa 445 novoobolelih“, rekla je ona.\nBrnabić je istakla da je ovo dramatično pogoršanje situacije koje je prisutno u celom regionu, ali i širom zemaljske kugle.\nNećemo prezati od uvođenja najrestriktivnijih mera\nUkoliko situacija sa koronom ne bude bolja, nećemo prezati od bilo kakvih rekstriktivnih, pa i najrekstriktivnijih mera da bi sačuvali zdravlje i živote ljudi, poručila je Brnabić.\n"Verujem da možemo svi zajedno da dovedemo ove brojeve pod kontrolu i bez potpune zabrane kretanja", rekla je Brnabić i naglasila da je za to potrebna apsolutna disciplina svakog od nas pojedinačno.\nKaže da će sve zavisiti od toga da li će mere koje su donete pre 10 dana dati rezultate, ali ukazuje i da će se u narednih tri do pet dana videti posledice potpuno neodgovornog okupljanja na protestima.\n"Moje mišljenje je da bi najefikasnija mera, i u tome se slažem sa predsednikom Vučićem, a to je kao u martu i aprilu, bilo uvođenje vanrendog stanja i zabrana kretanja makar vikendima, da bi se prekinuo ovaj rast brojeva i da bi se omogućio prostor za disanje našem zdravenom sistemu, jer ova borba će trajati dugo", navela je Brnabić.\nAli, jasno je i da tako ne može da se živi i nadamo se da će svi poštovati mere, koje nije doneo samo Krizni štab, već i Svetska zdravstvena organizacija, a to je nošenje maske, držanje rastojanja od najmanje metar i po i da peremo ruke.\nProtesti su u ovom trenutku zdravstveni rizik, ne politički\nOkupljanje na protestima u prethodna tri dana je potpuno nepromišljen zdravstveni rizik i neodgovorno ponašanje, rekla je premijerka i istakla da nema sumnje da će u bolnicama završiti veliki broj ljudi koji su bili na protestu, kao i njihovi roditelji i bližnji.\nKaže da je zdravstveni rizik okupljanje velikog broja ljudi na jednom mestu i to duže vreme.\n"Politiku i politička opredeljenja ostavimo sad po strani, jer za borbu protiv korone nemamo više vremena, dok će za proteste uvek biti vremena, čim brojevi budu pod kontrolom", naglasila je Brnabić.\nVučić mi je rekao da gubimo vreme...\nAna Brnabić izjavila je da je i dalje stav predsednika Srbije Aleksandra Vučića da se uvedu restriktivnije mere u cilju sprečavanja širenja virusa korona, pa čak i policijski čas, i dodala da on smatra da neuvođenjem tih mera država "gubi vreme" u borbi sa virusom.\nBrnabić je ponovila da vlada ovoga puta želi da primeni "drugačiju taktiku" i ne želi da uvodi zabranu kretanja, ali i naglasila da uvođenje te mere nije isključeno ukoliko broj zaraženih i preminulih nastaviti da raste.\n"Ako dođe do toga da ne možemo da budemo disciplinovani i da se ne okupljamo, nosimo maske, držimo distancu... Onda je to (policijski čas) jedini način, jer je odgovornost na vladi i meni i ne mogu da gledam kako se broj ljudi na respiratoru povećava", naglasila je Brnabić.\nPremijerka je navela i da se malo plaši toga što je država dala šansu građanima da budu odgovorno društvo.\nPrimetila je da i dalje veliki broj građana ne nosi maske, iako je to pre 10 dana postala obavezna mera.\nBrnabić kaže da ni ona sama i njene kolege nisu baš uvek bili disciplinovani, zbog čega su, ističe, neki od njih morali da budu hospitalizovani.\n"Mnogi koji su bili na protestu će tako završiti, kao i njihovi roditelji", navela je Brnabić.\nIzrazila je nadu da će mere Kriznog štaba koje su od danas stupile na snagu i mere od pre desetak dana dati rezultate i da će brojke početi da padaju.\nNadu joj je, kaže, dalo nemačko istraživanje koje je pokazalo da se nošenjem maske u zatvorenom prostoru broj zaraženih smanjio za 40 odsto.\nIstiče da ona u ovoj situaciji, sa tolikim brojem zaraženih, protest isključivo posmatra kao okupljanje ljudi i kao krajnje neozbiljno i neodgovorno ponašanje.\nBrnabić dodaje da ćemo nošenje maske i držanje distanci morati, kako stvari stoje, da još dugo da primenjujemo, sve dok ne dođe vakcina.\nPodseća da mera obaveznog nošenja maski nažalost nije do sada donela neko značajno poboljšanje u brojevima, osim jučerašnjeg dana, ali da je i to bio veliki broj.\n"Sa još većom pažnjom ćemo pratiti razvoj epidemiološke situacije kako bi i dalje reagovali adekvatnim merama. Bez sumnje to je rezultat naše nediscipline od pre pet ili šest dana, a rezultat okupljanja i protesta ćemo videti za nekih tri, četiri do pet dana".\nPoručila je građanima da ih preklinje da se strogo pridržavaju svih mera, koje je objavio ne samo Krizni štab već i SZO, a to je nošenje maski u zatvorenom prostoru i po mogućstvu na otvorenom kao i distanca od najmanje 1,5 metar i često pranje ruku.\n"Nećemo, međutim, prezati od bilo kakvih restriktivnih mera da bi sačuvali zdravlja i živote ljudi, ako to bude bilo potrebno", poručila je Brnabić.\nDodaje da se, na primer, u Australiji uvodi šestonedeljni karantin.\nBrnabić je još jednom apelovala na sve građane da u borbi protiv virusa korona država i građani budu zajedno, jer to, ističe, nije politička borba, ni borba Aleksandra Vučića, ni Ane Brnabić, ni Vlade Srbije...\n"Ovo nema veze sa politikom, ovo je borba svih nas pojedinačno", naglasila je Brnabić.\nKaže da država neće bežati od restriktivnih mera, ukoliko za to bude bilo potrebe, ali da ovoga puta vlada želi da ima "drugačiju taktiku" i da će se oslanjati na odgovornost građana.\nIstiče da su je danas i ambasadori Kvinte pitali zašto to vlada radi, kada je u martu i aprilu Srbija zbog tih mera bila jedna od najboljih u borbi protiv virusa korona, Brnabić je kazala da ipak sa takvim merama ne može da se živi.\n"Ako svako od nas nosi maske, odgovorno se ponašamo, držimo distancu, tako ćemo da štitimo i sebe i ljude oko sebe i bez restriktivnih mera", podvukla je Brnabić.\nSrbijaDanas.com: Ipak moguće uvođenje policijskog časa? Premijerka Brnabić objasnila u kom slučaju će se to desiti\nU Srbiji je u poslednja 24 sata preminulo 18 osoba od posledica virusa korona U poslednjih 24 sata u Srbiji je preminulo 18 osoba od virusa korona, a novozaraženih je 386, izjavila je premijerka Ana Brnabić i istakla da je danas, najgori dan od početka borbe protiv Kovida 19....


Vrijeme je da se spremite! Stručnjaci savjetuju kako spremni možemo dočekati koronu na zimu! Pogledajte šta je najvažnije! – Alternativa\nMeđutim ako što isami znate na Balkanu jne sitaucija jako čudna jer sa jedne strane imamo ljudi koji se plaše ovog virusa i na sve načine pokušavaju da se zaštite od njega, do ksa druge strane imamo one koji ne poštuju nikakve mjere zaštite.\nAli pored toga postoji i još jedan veliki problem veliki problem sa doktorima. Naime, dok sa jedne strane imamo one koji govore kako će ovaj virus nestati za par nedelja sa druge strane su oni koji se spremaju čak za zimu i ovaj virus.\nTako jedan od doktora prije par dana je rekao ukoliko ovaj virus ne nestane do početka zima situacija bi mogla da postane jako loša jer bi se virus tada još više širio nego inače.


MIRKO ŠAROVIĆ : NA SCENU STUPA NAJVEĆA KRIZA VLASTI U ISTORIJI BiH\nŠarović: Na scenu stupa najveća kriza vlasti u istoriji BiH\nKriza je u BiH manje više u kontinuitetu odomaćena riječ tako da ovo sadašnje stanje nije neko iznenađenje ili neočekivano stanje, ocijenio je predsjednik SDS-a Mirko Šarović.\n"Čak i ako uskoro ili neko dogledno vrijeme bude formirana izvršna vlast na nivou Savjeta ministra BiH, ne očekujem završetak krize već stupanje na scenu moguće najgore izvršne vlasti Bosne i Hercegovine u njenoj istoriji", rekao je Šarović u intervjuu za Glas Srpske.\nGovoreći o procesu formiranja vlasti na nivou BiH, Šarović je kazao da su oba doma Parlamentarne skupštine BiH formalno konstituisana sa nezavršenim procesom formiranja parlamentarnih komisija i tijela.\n"Razlog nerada je jednostavan - Parlament je taoc dvije stranke SNSD-a i HDZ-a koji od ovog zakonodavnog tijela uslovljavaju formiranjem Savjeta ministara BiH. Odblokiranje rada Parlamenta je upravo poziv onima koji u Domu naroda imaju više poslanika SNSD-u i HDZ-u. Na njima će biti najveća odgovornost kada na dnevni red Doma naroda dođu najvažnija pitanja za život građana", istakao je Šarović.\nPredsejdnik SDS kaže da su sve opcije na stolu uključujući i one da implementacija rezultata proteklih opštih izbora sačeka neke nove izbore.\n"Mi još nismo dostigli „rekord“ iz 2010. godine kada je Nikola Špirić ostao na čelu Savjeta ministara 16 mjeseci nakon što mu je istekao mandat predsjedavajućeg Savjeta ministara. Ipak apsolutni rekorder je Milorad Dodik koji je 1998. godine nakon opštih izbora i isteka mandata ostao cijeli naredni mandat na čelu Vlade RS u tehničkom mandatu", kazao je Šarović.\nŽivković najavio novu tužbu\nPodnesena krivična prijava protiv Vučića zbog trgovine oružjem\nSattler u Bihaću


Međunarodni krivični sud u Hagu oslobodio bivšeg predsednika Obale Slonovače - Svet - Dnevni list Danas\nPočetna » Svet » Međunarodni krivični sud u Hagu oslobodio bivšeg predsednika Obale Slonovače\nMeđunarodni krivični sud u Hagu oslobodio bivšeg predsednika Obale Slonovače\nMeđunarodni krivični sud u Hagu oslobodio je danas bivšeg predsednika Obale Slonovače Lorana Gbagboa optužbi za zločine protiv čovečnosti i naredio njegovo puštanje na slobodu.\n0Piše: Beta 15. januara 2019. 12.33\nFoto: Beta/Peter Dejong\n„Sudsko veće uvažava zahtev za oslobadjajućom presudom Lorana Gbagboa i (bivšeg lidera Pokreta mladih patriota Obale Slonovače) Šarla Blea Gudea po svim tačkama optužnice“, rekao je predsedavajući sudija Kuno Tarfuser.Sudija je dodao da sud nalaže da dvojica optuženih budu pušteni na slobodu.\nKako se navodi u odluci sudskog veća, tužilaštvo nije uspelo da dokaže da su govori Gbagboa pozivali na zločine ili naredjivali navodne zločine.\nGbagbo je prvi bivši šef neke države kome se sudilo pred Međunarodnim krivičnim sudom u Hagu.\nOn i bivši lider Pokreta mladih patriota Obale Slonovače bili su optuženi za zločine protiv čovečnosti tokom postizborne krize 2010. i 2011. godine.\nU sukobima u Obali Slonovače 2010. godine je stradalo oko 3.000 ljudi i oko 500.000 je raseljeno. Aktuelni predsednik Alasan Uatara preuzeo je vlast u aprilu 2011. uz pomoć francuskih i snaga UN.\nPobediti na izborima pre njihovog održavanja


Nemoguće je praviti državu koja je u isto vreme i liberalna i konzervativna i u kojoj različita ministarstva guraju suprotstavljena rešenja, tvrdi Miša Đurković, naučni savetnik Instituta za evropske studije, u autorskom tekstu u “Politici”, govoreći o najavama izmena krovnog zakona o obrazovanju. Đurković se osvrnuo na želju države da u novom zakonu ima rešenje koje predviđa novčane kazne za roditelje, ukoliko njihova deca čine određene prekršaje u školi, objasnivši da se ono potire sa tim kako svi ostali propisi sagledavaju porodične odnose i u ulogu u društvu i u vaspitavanju deteta. On smatra da bi, donošenje takve pojedinačne mere, bilo još jedan udar na roditeljstvo i “dodatno obeshrabrivanje ljudi da rađaju i podižu decu”.\nNajavljeno kažnjavanje roditelja podrazumeva da bi snosili odgovornost ukoliko bi njihova deca zlupotrebljavala duvan, alkohol i narkotike, unosili oružje u školu ili uništavali njenu imovinu, maltretirali drugu decu mobilnim telefonom, itd, ali i da bi se zavela disciplina kroz uvođenje školske uniforme, oduzimanja mobilnih telefon pre časa, uvođenja drugog jezika već od prvog razreda, uvođenja fizičkog vaspitanja svakog dana, pa i dualnog vaspitanja u naš sistem školstva.\n“Ministru se ne može osporiti postojanje svesti da je naše obrazovanje u nizu segmenata u veoma lošem stanju, takođe, ni energija da neke stvari pokuša da menja. No, to ne znači da stvari treba lomiti preko kolena i posebno da treba donositi rešenja koja bez izmene šireg okvira mogu samo da naprave dodatne probleme”, piše Đurković i dodaje da je to povratak na “jedan konzervativniji način sagledavanja porodičnih odnosa i uloge porodice u društvu i u vaspitavanju deteta”. “Kao i ideja sa uniformama i sa oduzimajem mobilnih telefona pre časa, i ova mera ima svoju logiku. Roditelja treba i na ovaj način primorati da se više bavi detetom i njegovim vaspitanjem, da snosi odgovornost za njegove postupke. No, problem je u tome što je čitav ostali sistem izgrađen na potpuno suprotnim osnovama, na ultraliberalnom modelu koji roditelju sistematski podriva pravo na vaspitavanje ovog deteta.”\nĐurković kaže da bi u tom slučaju trebalo promeniti Porodični zakon iz 2005, da se potpuno zaustavi i odbaci porodični deo nacrta Građanskog zakonika, da se ukine Zakon o nasilju u porodici, da se “batale sulude ideje o ombudsmanu za dečija prva” i da se izmeni niz drugih zakona koja deci i državi daju “silna prava na račun obespravljenih roditelja”. To znači, kaže, da ta mera znači “reformisati ceo pravni i društveni sistem u pravcu vraćanja roditelju prava da vaspitava svoju decu bez mešanja države”.\n“U krajnjem slučaju, ovo se svodi na pitanje za vrh vlasti kakvu državu hoće. Ne možete da pravite državu koja je u isto vreme i liberalna i konzervativna i u kojoj različita ministarstva guraju suprotstavljena rešenja.”\nTagovi :batine, kazne za roditelje, Miša Đurković, novčano kažnjavanje roditelja, vaspitanje, zabrana telesnog kažnjavanja


Bivši kapiten Partizana otišao u penziju - Telesport.rs\nBivši kapiten Partizana otišao u penziju\nBivši fudbaler i kapiten Partizana Miloš Mihajlov odlučio je da ode u penziju u svojoj 39. godini.\nKarijera sjajnog štopera trajala je punih 20 godina. Mihajlov je svoju odiseju započeo u Voždovcu i bio deo najvećeg uspeha kluba kada je u sezoni 2005/2006 osvojeno treće mesto u Superligi Srbije i kada je izboren plasman u evropska takmičenja, u kojima na kraju klub nije učestvovao zbog odustajanja.\nNavijači Partizana najviše će ga pamtiti po golu koji je postigao u 128. Večitom derbiju koji je odigran na stadionu „Rajko Mitić“ 2007. godine, kada je glavom matirao Ivana Ranđelovića za veliku radost navijača Partizana.\n“Drago mi je što sam završio karijeru u Železničaru iz Pančeva, iako sam tamo bio samo šest meseci, uspeli smo da ispunimo cilj i uverio sam se da i u Prvoj ligi Srbije postoje klubovi koji funkcionišu na ozbiljnom nivou. Gol u derbiju definitivno ostaje kao najlepša uspomena, zajedno sa nastupanjem u Ligi Evrope sa Partizanom. Uzeću vremena da se posvetim sebi i porodici nakon zaista duge karijere i odlučiću nakon toga da li ću ostati vezan za fudbal i dalje”, rekao je Mihajlov.


Brisel traži način kako da brzo odvoji Beograd od Moskve - 28.08.2017, Sputnik Srbija\nEvropska unija će od jeseni biti sve zahtevnija prema Srbiji. Prednjače Estonija, Letonija, Litvanija i Poljska. 28.08.2017, Sputnik Srbija\n07:14 28.08.2017 (Osveženo: 15:01 21.09.2021)\nEvropska unija će od jeseni biti sve zahtevnija prema Srbiji. Prednjače Estonija, Letonija, Litvanija i Poljska.\nEvropska unija će od septembra, čim joj se činovnici vrate s godišnjih odmora, biti zahtevnija prema Srbiji, saznaju „Novosti“ u sedištu njene administracije. Brisel je odlučan u tome da u ovoj fazi priključenja Srbije EU stavi akcenat na pitanje Kosova, odnose s Rusijom i vladavinu prava.\nPostoje pritisci određenih zemalja da na dnevni red što pre dođe Poglavlje 31, koje se bavi spoljnom, bezbednosnom i odbrambenom politikom. To bi, u slučaju Srbije, posebno bilo važno kada je reč o odnosima s Ruskom Federacijom.\nZbog svojih zategnutih odnosa s Moskvom, iz ličnih interesa, u ovome, pre svega prednjače Poljska i baltičke zemlje, od kojih Estonija trenutno predsedava EU do kraja godine.\n„Problem je u tome što pregovaračka platforma za navedenu oblast tehnički još nije spremna i po svoj prilici neće ni biti tokom 2017. Zbog toga može da se dogodi da Poglavlje 31 donekle uspori evropske integracije Srbije“, navode u Briselu.\nInače, Estonija, Letonija, Litvanija i Poljska insistiraju da se sve na ovom polju ubrza, da bi što pre „odvojili Beograd od Moskve“ uslovljavanjima u pregovaračkom procesu. Neformalni dogovor je da se dâ još malo lufta do kraja ove godine, kada bi se otvorila tri ekonomska poglavlja, najverovatnije u decembru, a da od januara krenu ozbiljni pritisci da se započne sa tretmanom „ruskog pitanja“, navode u Briselu.\nŠto se tiče Kosova, Brisel traži nove pomake u cilju dalje normalizacije odnosa, i u tom smislu dosta se očekuje od najavljenog unutrašnjeg dijaloga u srpskom društvu, koji uskoro predstoji. Kada je reč o vladavini prava, u EU žele da se ovoj temi pristupi sa „istim entuzijazmom kojim se vode ekonomske reforme“.\nNormalizacija odnosa s Prištinom se već prati kroz posebno Poglavlje 35, dok su osnovna i ljudska prava, s pravosuđem, slobodama i sigurnošću obuhvaćena takođe otvorenim oblastima 23 i 24.


Centar S - Beograd - Bosch Dizel\nBOSCH merač mase vazduha - kvalitet koji se isplati\nDa bi se obezbedila ispunjenost zakonskih regulativa u pogledu emisija kao i da vozilo ne bi nepotrebno trošilo gorivo, vazduh i gorivo se moraju sprovesti kroz motor u tačno određenom odnosu. Ovo se rešava pomoću MERAČA MASE VAZDUHA ili senzora protoka vazduha.\nBOSCH MERAČ MASE VAZDUHA SA VRUĆIM FILMOM - su opremljeni najsavremenijom tehnologijom i mikroelektronikom. Oni su izuzetno pouzdani jer su otporni na kontaminacije. BOSCH merač mase vazduha sa vrućim filmom radi sa najvećom preciznošću i tako daje doprinos u minimiziranju potrošnje goriva.\nZAMENA MERAČA MASE VAZDUHA - ukoliko je potrebno zameniti merač mase vazduha poželjno je osloniti se na BOSCH kvalitet koji garantuju optimalne\nREZERVNI DELOVI - rezervni delovi za starija vozila sa motorima sa ubrizgavanjem goriva: senzor protoka vazduha, merač mase vazduha sa vrućim filmom, merač mase vazduha